cyanic-selkie/wikianc huggingface dataset:
ভক্তি ৰত্নাৱলী
বিষয়বস্ত
স্মৰণ বিৰচনত মুঠ ৬৯ ফাঁকি শ্লোক আছে। এইসমূহ ছবি আৰু পদছন্দত ৰচিত। ইয়াৰে ৮৮২ ৰ পৰা ৮৯৪ লৈকে ছবিছন্দ, ৮৯৫ ৰ পৰা ৯৫০ লৈকে পদছন্দত ৰচিত।
স্মৰণ বিৰচনৰ মূৰ সাৰ এনেধৰণৰ- ভগৱন্তৰ গুণলীলা মহিমা স্মৰণ কৰিলে স্বভাৱ দূৰ হয় আৰু পৰম কৃতাৰ্থ হৈ ভগৱন্ত পুৰুষক লাভ কৰিব পাৰি।
পদ সেৱন বিৰচনত মুঠ ১১২ ফাঁকি শ্লোক আছে। এইসমূহ পদ আৰু দুলড়ি ছন্দত ৰচিত। ইয়াৰে ৯৫১ ৰ পৰা ১০৪০ লৈ পদ ছন্দত আৰু ১০৫০ৰ পৰা ১০৬২ লৈ দুলড়ি ছন্দত ৰচিত।
পদ সেৱন বিৰচনৰ মূৰ সাৰ এনেধৰণৰ- ঈশ্বৰৰ চৰণৰ পদ সেৱনৰ জৰিয়তে ইন্দ্ৰিয়ক দমন কৰি সমস্ত ঐশ্বৰ্যৰ গৰাকী হৈ ভগৱন্তৰ কৃপা মিলে।
অৰ্চ্চন বিৰচনত মুঠ ২৫ ফাঁকি শ্লোক আছে। এইসমূহ পদছন্দত ৰচিত আৰু ১০৬৩ৰ পৰা ১০৮৭ লৈকে বিস্তৃত।
অৰ্চ্চন বিৰচনৰ মূৰ সাৰ এনেধৰণৰ- শুদ্ধভাৱে কৃষ্ণৰ চৰণত কায় বাক্য মনে অৰ্পণ কৰিলেই ভগৱান সন্তুষ্ট হয়।
বন্দন বিৰচনত মুঠ ১৭ ফাঁকি শ্লোক আছে। এইসমূহ পদছন্দত ৰচিত। ইয়াত ১০৮৮ ৰ পৰা ১১০৪ লৈকে আছে যদিও ১০৮৮ ৰ প্ৰথম দুশাৰী অৰ্চ্চন বিৰচনৰ অন্তৰ্গত।
বন্দন বিৰচনৰ মূৰ সাৰ এনেধৰণৰ- মনুষ্য জন্ম সফল হ'বলৈ হ'লে কৃষ্ণৰ পদ পঙ্কজক সদায়ে বন্দন কৰিব লাগে।
দাস্য বিৰচনৰ মূৰ সাৰ এনেধৰণৰ- নিজকে সমস্ত প্ৰাণীতকৈ দাস অৰ্থ্যাৎ নিমিত্ত মাত্ৰ হৈ ঈশ্বৰ সেৱা কৰাই হৈছে দাস্য ভক্তি।
সখ্য বিৰচনত মুঠ ১১ ফাঁকি শ্লোক আছে। এইসমূহ পদ ছন্দত ৰচিত। ইয়াত ১১২২ ৰ পৰা ১১৩২ লৈকে অন্তৰ্ভুক্ত।
সখ্য শব্দই সখীত্ব ভাব, বন্ধুত্ব ভাবক বুজায়। সখ্যা বিৰচনৰ মূৰ সাৰ এনেধৰণৰ- বিশ্বাসেৰে ভগৱন্তৰ লগত মিত্ৰ হৈ সকলো অৰ্পণ কৰাই একমাত্ৰ কৰ্তব্য।
আত্ম নিবেদন বিৰচনংত মুঠ ১১ ফাঁকি শ্লোক আছে। এইসমূহ পদছন্দত ৰচিত। ১১৩৩ৰ পৰা ১১৪৩ লৈকে পদসমূহ এই বিৰচনৰ অন্তৰ্গত।
আত্ম বিৰচনৰ মূৰ সাৰ এনেধৰণৰ- কায় বাক্য মন ঈশ্বৰৰ চৰণত নিবেদিত হ'লেহে পুৰুষাৰ্থ সিদ্ধি হয়।
ভক্তি ৰত্নাৱলীৰ একেবাৰে অন্তিমভাগ বিৰচন হৈছে শৰণ বিৰচন। ইয়াত মুঠ ৬৫ ফাঁকি শ্লোক আছে। এইসমূহ পদছন্দ, ছবি ছন্দ আৰু দুলড়ি ছন্দত বিভক্ত। ইয়াৰে ১১৪৪ৰ পৰা ১১৯২ নম্বৰ শ্লোকলৈকে পদছন্দ, ১১৯৩ ৰ পৰা ১২০৪ লৈকে ছবিছন্দ আৰু ১২০৫ ৰ পৰা ১২০৮ লৈকে দুলড়ি ছন্দত ৰচিত। দুলড়ি ছন্দেৰেই ভক্তি ৰত্নাৱলীৰ সামৰণি মৰা হৈছে। শেষৰ শ্লোকফাঁকি হৈছে- জানিয়া পৰমদুৰাচাৰ মই তোমাত লৈলো শৰণ। কৈলো সত্য বাক নেৰিবা আমাক তুমি প্ৰভু নাৰায়ণ॥ সন্তৰ সঙ্গত সৰ্ব্বভাৱে যেন থাকো তযু সেৱা কৰি। এৰি অনুগ্ৰহ হোক মোক লোক ডাকি বোলা হৰি হৰি॥
শৰণ বিৰচনৰ মূৰ সাৰ এনেধৰণৰ- সাগৰত নৌকাত শৰণ লয়। পিতৃ মাতৃৰ ওচৰত বালকে আশ্ৰয় লয়। সংসাৰ সাগৰত ভগৱন্তৰ চৰণত আশ্ৰয় নললে সকলো অসাৰ।
ভক্তি-ৰত্নাৱলীৰ গুণ
ভাগৱতৰ যি গুণ শাস্ত্ৰত দিয়া আছে সেই একে গুণেই ভক্তি ৰত্নাৱলী গ্ৰন্থতো আছে। ভক্তি ৰত্নাৱলীৰ গুণৰ বিষয়ে বিৰচনতে কোৱা আছে- থাকে মাত্ৰ ৰত্নাৱলী যদিবা গৃহত। অজ্ঞান আন্ধাৰ তাৰ গুচয় সমস্ত॥ যিটো পঢ়ে শুনে আৰু বিচাৰে সৰ্ব্বথা। তাৰ হিত সাধিবেক ইটো কোন কথা॥
লেখকৰ পৰিচয়
ভক্তি ৰত্নাৱলী সংস্কৃতত ৰচনা কৰিছিল বেনাৰসৰ বিষ্ণুপুৰী সন্ন্যাসীয়ে। মহাপুৰুষ শ্ৰীশ্ৰীমাধৱদেৱে গ্ৰন্থখন অসমীয়ালৈ অনুবাদ কৰিছিল।
তথ্য সংগ্ৰহ
শ্ৰেণী:অসমীয়া গ্ৰন্থ শ্ৰেণী:হিন্দু ধৰ্ম গ্ৰন্থ
পাৰ্ৱতী থিৰুভথু
পাৰ্ৱতী থিৰুভথু কট্টুৱাত্থা (Parvathy Thiruvothu Kottuvatta; জন্ম: ৭ এপ্ৰিল ১৯৮৮) হৈছে এগৰাকী ভাৰতীয় অভিনেত্ৰী। তেখেত মালায়ালম ছবি জগতৰ পৰিচিত মুখ। ইয়াৰ উপৰি তেখেতে তামিল আৰু কন্নড় ভাষাৰ ছবিতো অভিনয় কৰিছে। কেৰালাৰ কলিকটত জন্মগ্ৰহণ কৰা পাৰ্ৱতীয়ে ২০০৬ চনত 'আউট অৱ ছিলেবাছ' নামৰ মালায়ালম ভাষাৰ ছবিখনৰ জৰিয়তে চলচ্চিত্ৰ জগতত খোজ পেলায়।
পাৰ্ৱতীয়ে অভিনয়ৰ বাবে একাধিক বঁটা-সন্মান লাভ কৰিবলৈ সক্ষম হৈছে। তাৰে ভিতৰত কেৰালা ৰাজ্যিক ছবি বঁটা, ভাৰতৰ আন্তঃৰাষ্ট্ৰীয় ছবি বঁটা, ৰাষ্ট্ৰীয় চলচ্চিত্ৰ বঁটাত 'বিশেষ উল্লেখ' বঁটা উল্লেখনীয়। ২০১৬ চনত তেখেতে 'এন্নু নিণ্টে ময়ডান'ৰ 'কাঞ্চনমালা' নামৰ চৰিত্ৰটোৰ বাবে মালায়ালম ভাষাৰ শ্ৰেষ্ঠ অভিনেত্ৰীৰ বঁটা লাভ কৰে। 'পু' নামৰ ছবিখনৰ বাবে ২০০৮ চনত তেখেতে লাভ কৰে তামিল ভাষাৰ ফিল্মফেয়াৰ বঁটা। ২০১৭ চনত মুক্তি লাভ কৰা 'টেক অফ' নামৰ ছবিখনৰ বাবে পাৰ্ৱতীয় দ্বিতীয়টো ফিল্মফেয়াৰ বঁটা পাবলৈ সক্ষম হয়।
প্ৰাৰম্ভিক জীৱন আৰু শিক্ষা
১৯৮৮ চনত ৭ এপ্ৰিলত পাৰ্ৱতীৰ জন্ম হয়। জন্মস্থান আছিল কেৰালাৰ কলিকট। পাৰ্ৱতীৰ পিতৃ পি. বিনোদ কুমাৰ আৰু মাতৃ টি.কে. ঊষা কুমাৰী। উভয়েই অধিবক্তা। পাৰ্ৱতীৰ একমাত্ৰ ভ্ৰাতৃৰ নাম হৈছে অঔম থিৰুভত্থু (কৰুণাকৰণ)। স্কুলীয়া দিনতেই পাৰ্ৱতীৰ পৰিয়ালটো থিৰুৱনন্তপুৰমলৈ স্থানান্তিৰত হয় আৰু ইয়াতেই পাৰ্ৱতীয়ে পৰৱৰ্তী শিক্ষা গ্ৰহণ কৰে। পংগুড়েত থকা কেন্দ্ৰীয় বিদ্যালয়ৰ পৰা পঢ়াশলীয়া শিক্ষা শেষ কৰি পাৰ্ৱতীয়ে থিৰুৱনন্তপুৰমৰ অল ছেইণ্টছ কলেজৰ পৰা ইংৰাজী সাহিত্যত স্নাতক ডিগ্ৰী দখল কৰে। 'কিৰণ টিভি'ত তেখেতে সফল টেলিভিছন সূত্ৰধাৰ হিচাপে কাম কৰে। এইটো আছিল থিৰুৱনন্তপুৰমত থকা এটা পূৰ্ণাংগ পৰ্যায়ৰ মিউজিক চেনেল। তেখেত এগৰাকী প্ৰশিক্ষণপ্ৰাপ্ত ভাৰতনাট্যমৰ নৃত্যশিল্পী।
কৰ্মজীৱন
২০০৬ চনত মুক্তি লাভ কৰা মালায়ালম ভাষাৰ ছবি 'আউট অৱ ছিলেবাছ'ৰ জৰিয়তে পাৰ্ৱতীয়ে অভিনয়ৰ জগতত পদাৰ্পণ কৰে। ছবিখনত এগৰাকী কলেজীয়া শিক্ষাৰ্থী হিচাপে তেখেতে সহ-অভিনেত্ৰীৰ দায়িত্ব পালন কৰে। তেখেতৰ দ্বিতীয়খন ছবি আছিল 'ন'টবুক' (২০০৬)। ছবিখনে কিশোৰী কালৰ অন্তঃসত্ত্বাৰ ঘটনাক কাহিনীৰ বিষয় হিচাপে নিৰ্বাচিত কৰিছিল।
পাৰ্ৱতীয়ে শীৰ্ষ চৰিত্ৰত অভিনয় কৰা প্ৰথমখন কন্নড় ভাষাৰ ছবি আছিল 'মিলানা'। ছবিখনে মুক্তিৰ লগে লগেই বাণিজ্যিক সফলতা লাভ কৰে।
২০১৬ চনত পাৰ্ৱতীক 'এন্নু নিণ্টে ময়ডিন' (Ennu Ninte Moideen) নামৰ ছবিখনত কাঞ্চনমালা চৰিত্ৰটোৰ ৰূপায়ণত দেখা যায়। ছবিখন আছিল সত্তৰৰ দশকৰ মুক্কামত কাঞ্চনমালা আৰু ময়ডিনৰ মাজত সৃষ্টি হোৱা প্ৰণয়জনিত সম্পৰ্কটো। ছবিখনে সমালোচকৰ দৃষ্টি আকৰ্ষণ কৰে আৰু মালায়ালম ছবিৰ এখন শ্ৰেষ্ঠ ৰোমাণ্টিক ছবি হিচাপে পৰিগণিত হয়। পাৰ্ৱতীৰ অভিনয়শৈলীক সমালোচক আৰু দৰ্শকসকলে প্ৰশংসা কৰে। অইন একাধিক বঁটা-বাহনৰ লগতে এইখন ছবিৰ জৰিয়তেই পাৰ্ৱতীয়ে মালায়ালাম ফিল্মফেয়াৰ বঁটাত প্ৰথমটো শ্ৰেষ্ঠ অভিনেত্ৰীৰ সন্মান লাভ কৰে। ২০১৫ চনতে মুক্তি লাভ কৰা পাৰ্ৱতীৰ অইন এখন ছবি আছিল 'চাৰ্লি'। ডালকিয়ৰ ছলমান, অপৰ্ণা গোপীনাথ আৰু নেড়ুমুদি ভেনুৰ লগত অভিনয় কৰা এই ছবিখনে আঠটা শিতানত কেৰালা ৰাজ্যিক বঁটা লাভ কৰিবলৈ সক্ষম হয়। পাৰ্ৱতীয়ে 'চাৰ্লি' আৰু 'এন্নু নিণ্টে ময়ডিন'ৰ বাবে 'শ্ৰেষ্ঠ অভিনেত্ৰী'ৰ মুকুট পিন্ধে।
অন্যান্য কৰ্ম আৰু মিডিয়া
মাৰ্য়ান নামৰ ছবিখনত অভিনেতা ধনুষৰ বিপৰীতে অভিনয় কৰা পাৰ্ৱতীক সোধা হৈছিল যে কেৱল ধনুষ থকাৰ বাবেই তেখেতে ছবিখনত চুক্তিবদ্ধ হৈছে নেকি। ইয়াৰ উত্তৰত পাৰ্ৱতীয়ে কৈছিল যে এইখন ছবিৰ আগলৈকে তেখেতে ধনুষক চিনিয়েই নাপাইছিল। এই মন্তব্যটোৱে মিডিয়াৰ মাজত কিছু আলোড়ন তুলিছিল।
'স্ত্ৰীৰ প্ৰতি বিদ্বেষমূলক সংলাপ থকা চলচ্চিত্ৰসমূহক উৎসাহিত কৰিব নালাগে' বুলি কোৱা প্ৰথম পৰ্যায়ৰ অভিনেত্ৰীৰ ভিতৰত পাৰ্ৱতীও আছিল অন্যতম। ২০১৬ চনত মুক্তিলাভ কৰা মাম্মুটিৰ দ্বাৰা অভিনীত 'কাছাবা' নামৰ ছবিখনত তেনেধৰণৰ বিতৰ্কিত সংলাপ আছিল। পাৰ্ৱতীয়ে মাম্মুটিক অনুৰোধ কৰিছিল যে, অলেখ অনুৰাগী থকা এজন ব্যক্তি হিচাপে মাম্মুটিয়ে তেনেধৰণৰ স্ত্ৰীৰ প্ৰতি বিদ্বেষমূলক সংলাপ থকা ছবিত অভিনয় কৰিবলৈ এৰিব লাগে। যাতে সমাজখনৰ সংশোধন হয়। এই মন্তব্য কৰাৰ পাছত মাম্মুটিৰ অনুৰাগীসকলে পাৰ্ৱতীক অনলাইনত ট্ৰল কৰে। তেখেতৰ পৰা এটা অভিযোগ লাভ কৰি কেৰালা আৰক্ষীয়ে দুজনক গ্ৰেপ্তাৰ কৰে। পাৰ্ৱতীয়ে উদ্যোগত থকা 'ইছলামোফ'বিয়া'ৰ সত্যতাৰ বিষয়ে মন্তব্য কৰিছে।
পাৰ্ৱতী হৈছে 'ৱমেন ইন চিনেমা কালেকটিভ'ৰ এগৰাকী প্ৰতিষ্ঠাপক সদস্য। এইটো সন্থাই মালায়ালম ছবি উদ্যোগত কৰ্মৰত মহিলা কৰ্মচাৰীৰ কল্যাণৰ হকে কাম কৰে।
২০১৯ চনত পাৰ্ৱতীয়ে অৰ্জুন ৰেড্ডী আৰু কবিৰ সিঙৰ দৰে ছবিক সমালোচনা কৰি স্ত্ৰী-বিদ্বেষক মহিমান্বিত কৰা বুলি কয়। এই মন্তব্য তেখেতে কৰে ফিল্ম কম্পেনিয়নৰ দ্বাৰা আয়োজিত এখন ঘূৰণীয়া আলোচনা চক্ৰত। এই পদক্ষেপটোৰ বাবে পাৰ্ৱতীক প্ৰশংসা কৰা হয় আৰু কোৱা হয় যে, ছবিখনৰ অভিনেতা বিজয় দেৱকোন্দ্ৰাৰ সমুখতে ছবিখনৰ বিষয়ক লৈ আপত্তি কৰাৰ বাবে পাৰ্ৱতীৰ সাহস স্বীকৃতিযোগ্য। পাছত এটা সাক্ষাৎকাৰত দেৱকোন্দ্ৰাই ছছিয়েল মিডিয়াৰ ট্ৰলাৰসকলক উক্ত মন্তব্যক বিপথে পৰিচালিত কৰাৰ বাবে সমালোচনা কৰে। তেখেতে পাৰ্ৱতী আৰু পাৰ্ৱতীৰ কৰ্মৰাজিক যথেষ্ট সন্মানৰ চকুৰে চায় বুলি প্ৰকাশ কৰে।.
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় অভিনেত্ৰী শ্ৰেণী:দাক্ষিণাত্যৰ অভিনেত্ৰী শ্ৰেণী:ৰাষ্ট্ৰীয় চলচ্চিত্ৰ বঁটা- জুৰীৰ বিশেষ উল্লেখ শ্ৰেণী:ফিল্মফেয়াৰ বঁটা বিজয়ী
শোভা (অভিনেত্ৰী)
মহালক্ষ্মী মেনন (Mahalakshmi Menon; ২৩ চেপ্তেম্বৰ ১৯৬২- ১ মে ১৯৮০) তামিল আৰু মালয়ালম ছবিত অভিনয় কৰা এগৰাকী ভাৰতীয় অভিনেত্ৰী, যাৰ জনপ্ৰিয় বৃত্তিগত নাম আছিল শোভা। মাত্ৰ ১৭ বছৰ বয়সতে তামিল ভাষাৰ ‘পাচি’ (১৯৭৯) ছবিৰে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা আজুৰি আনিবলৈ সক্ষম হৈছিল। তেওঁ শ্ৰেষ্ঠ অভিনেত্ৰীৰ কেৰালা ৰাজ্যিক চলচ্চিত্ৰ বঁটা (১৯৭৮), শ্ৰেষ্ঠ সহযোগী অভিনেত্ৰীৰ বঁটা (১৯৭৭) আৰু শ্ৰেষ্ঠ শিশুশিল্পীৰ বঁটা (১৯৭১) আৰু কন্নড় আৰু তামিল ভাষাৰ ছবিত অভিনয়ৰ বাবে দুটা দক্ষিণ ফিল্মফেয়াৰ বঁটা লাভ কৰিছিল। এগৰাকী অতি প্ৰতিভাৱান শিল্পীৰূপে পৰিগণিত হোৱা শোভাই ভাৰতীয় চলচ্চিত্ৰ জগতত চাপ পেলাবলৈ সক্ষম হৈছিল। মাত্ৰ সোতৰ বছৰ বয়সত, অভিনেত্ৰীগৰাকীয়ে ১৯৮০ চনত অজ্ঞাত কাৰণত আত্মহত্যা কৰে। প্ৰভুত জনপ্ৰিয়তাৰ অধিকাৰী শোভাৰ মৃত্যুৱে জনসাধাৰণৰ মাজত চাঞ্চল্যৰ সৃষ্টি কৰিছিল আৰু বহুতো ষড়যন্ত্ৰমূলক তত্ত্বৰ জন্ম দিছিল। ১৯৮৩ চনত মুক্তি পোৱা মালায়ালম ছবি ‘লেখায়ুডে মৰণম ওৰু ফ্লাচবেক’ তেওঁৰ জীৱন আৰু মৃত্যুৰ কাহিনীৰ ভিত্তিত নিৰ্মাণ কৰা বুলি ভবা হয়। মাক-দেউতাক উভয়ে মালায়লী আছিল যদিও এজনী শিশুশিল্পীৰ ৰূপে ‘থাট্টুংগল থিৰক্কপ্পদুম’ (১৯৬৬) নামৰ তামিল ছবিৰ যোগে তেওঁ কৰ্মজীৱনৰ আৰম্ভণি কৰিছিল। নায়িকা ৰূপে অভিনয় কৰা তেওঁৰ প্ৰথম ছবি মালয়ালম ভাষাৰ ‘উথৰাডা ৰাথ্ৰি’।
প্ৰাৰম্ভিক জীৱন
১৯৬২ চনৰ ২৩ চেপ্তেম্বৰত শোভাৰ জন্ম হৈছিল। মাক-দেউতাৰ নাম আছিল ক্ৰমে প্ৰেমা মেনন আৰু কে.পি. মেনন। মাক প্ৰেমা ১৯৫০ৰ দশকৰ এগৰাকী মালয়ালম ছবিৰ অভিনেত্ৰী আছিল।
কৰ্মজীৱন
১৯৬৬ চনত শোভাই জে.পি. চন্দ্ৰবাবুই পৰিচালনা কৰা, যি এগৰাকী অভিনেতাও আছিল, তামিল ছবি ‘থাট্টুংগল থিৰক্কপ্পদুম’ ৰ চলচ্চিত্ৰ জগতত পদাৰ্পন কৰে। ছবিৰ টাইটেল কাৰ্ডত তেওঁৰ বেবী মহালক্ষ্মী নাম ব্যৱহাৰ হৈছিল। সাবিত্ৰী, কে.আৰ. বিজয়, আৰ.এচ. মনোহৰ আৰু চন্দ্ৰবাবু আদি শিল্পীৰ সৈতে তেওঁ লক্ষ্মী নামৰ চৰিত্ৰ এটাত অভিনয় কৰিছিল। মালয়ালম ভাষাত তেওঁৰ প্ৰথম ছবি পি. বেণু পৰিচালিত ‘উধ্যোগস্থ’, য’ত তেওঁৰ নাম বেবী শোভা আছিল। পাঁচজনকৈ শীৰ্ষস্থানীয় তাৰকাই অভিনয় কৰা এই ছবিখনক প্ৰথম বহু তাৰকাযুক্ত মালয়ালম ছবিৰ আখ্যা দিয়া হয়। সত্যন, কে.পি. উমৰ. পদ্মিনী, সাৰদা, শীলা, ৰাজশ্ৰী আদিয়ে ইয়াত অভিনয় কৰিছিল। ছবিখন অতি জনপ্ৰিয় হৈছিল আৰু দক্ষিণৰ চলচ্চিত্ৰত শিশুশিল্পী হিচাপে স্বীকৃতি লাভ কৰিছিল।
১৯৭৮ চনত তেওঁ বালচন্দ্ৰ মেননৰ ‘উথৰাডা ৰাথ্ৰি’ত তেওঁ নায়িকাৰ ভূমিকাত অভিনয় কৰে। তেওঁ ‘বন্ধন’ (১৯৭৮) আৰু ‘এন্তে নীলাকাশম’ ছবিৰ বাবে ‘কেৰালা ৰাজ্যিক চলচ্চিত্ৰ বঁটা’ লাভ কৰে। একে বছৰতে তেওঁ কন্নড় ছবি 'অপৰিচিত’ৰ বাবে শ্ৰেষ্ঠ অভিনেত্ৰীৰ ফিল্মফেয়াৰ বঁটা পায়। ১৯৭৯ চনত ললিতাই প্ৰযোজনা কৰা, তামিল ভাষাৰ ছবি ‘পাচী’ৰ অভিনয়ৰ যোগেদি শোভাই শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা তথা শ্ৰেষ্ঠ অভিনেত্ৰীৰ ফিল্মফেয়াৰ বঁটা আজুৰি আনে। ১৯৭৭ চনত ‘ওৰমাকল মৰিক্কুমো’ ছবিৰ বাবে কেৰালা চৰকাৰে তেওঁক দ্বিতীয় শ্ৰেষ্ঠ অভিনেত্ৰীৰ বঁটা প্ৰদান কৰে।
কমলেশ্বৰ চলিহা
কমলেশ্বৰ চলিহা (Kamaleswar Chaliha) এগৰাকী কবি,ঔপন্যাসিক হিচাপে সুপৰিচিত। তেখেত যোৰহাটৰ গীতাৰ্থী সমাজ আৰু গুৱাহাটী সবিতা সভাৰ অন্যতম প্ৰতিষ্ঠাপক আছিল। কমলেশ্বৰ চলিহা 'কচ' স্বপ্ন নামেৰে পৰিচিত। তেখেতে ছাত্ৰাবস্থাতে 'সংসাৰী' নামৰ কবিতা পুথিখন ৰচনা কৰিছিল। কমলেশ্বৰ চলিহাই অসম সাহিত্য সভাৰ মাকুম অধিবেশনৰ কবি সন্মিলনত সভাপতিত্ব কৰিছিল।
জন্ম আৰু বংশ পৰিচয়
কমলেশ্বৰ চলিহাৰ জন্ম হৈছিল ১৯০৪ চনৰ ২৯ অক্টোবৰত ডিব্ৰুগড়ত। পিতৃৰ নাম খৰ্গেশ্বৰ চলিহা। মাতৃৰ নাম ডিম্বেশ্বৰী।
শিক্ষা
১৯২২ চনত যোৰহাটৰ হাইস্কুলৰ পৰা প্ৰৱেশিকা পৰীক্ষাত উত্তীৰ্ণ হৈছিল।
চাকৰি জীৱন
কমলেশ্বৰ চলিহাই যোৰহাটত গড়কাপ্তানী বিভাগত সহকাৰীৰূপে কৰ্মজীৱনৰ পাতনি মেলে। ১৯২৬ চনত যোৰহাটৰ স্কুল পৰিদৰ্শক অফিচত সহকাৰীৰূপে চাকৰি কৰিছিল। ১৯৬১ চনত অসম প্ৰকাশন পৰিষদত সহকাৰি যোগদান কৰিছিল।
কবিতা পুথি
অসমীয়া সাহিত্যৰ সমীক্ষাত্মক ইতিবৃত্ত, সত্যেন্দ্ৰনাথ শৰ্মা, দশম সংস্কৰণ ২০১৮ চন, পৃষ্ঠা নং ৩২২
মৃত্যু
১৯৮৪ চনত কমলেশ্বৰ চলিহাৰ মৃত্যু হয়।
লাভলী চৌবে
লাভলী চৌবে (Lovely Choubey; জন্ম: ৩ আগষ্ট ১৯৮০) এগৰাকী মহিলা ভাৰতীয় আন্তঃৰাষ্ট্ৰীয় ল'ন বলাৰ। কমনৱেলথ গেমছত চৌবেয়ে ভাৰতক প্ৰতিনিধিত্ব কৰি ২০২২ চনলৈ মুঠ তিনিবাৰ অংশগ্ৰহণ কৰিছে। এইসমূহৰ ভিতৰত ২০১৪ চনৰ কমনৱেলথ গেমছত তিনি আৰু চাৰিজনীয়া, ২০১৮ চনৰ কমনৱেলথ গেমছত চাৰিজনীয়া আৰু ২০২২ চনৰ কমনৱেলথ গেমছত চাৰিজনীয়া প্ৰতিযোগিতাত অংশগ্ৰহণ কৰিছিল। ২০২২ চনৰ প্ৰতিযোগিতাত তেওঁ ভাৰতীয় মহিলা চাৰিজনীয়া দলৰ (পিংকি সিং, নয়নমণি শইকীয়া আৰু ৰূপা ৰাণী তিৰ্কী) অংশ আছিল। এই প্ৰতিযোগিতাৰ চূড়ান্ত খেলখনত ফাইনেলত দক্ষিণ আফ্ৰিকাক ১৭-১০ গ'লত পৰাস্ত কৰি তেওঁলোকে সোণৰ পদক লাভ কৰিছিল।
প্ৰাথমিক জীৱন
লাভলী চৌবেৰ জন্ম হৈছিল ১৯৮০ চনৰ ৩ আগষ্টত ঝাৰখণ্ডৰ ৰাঁচীত। দেউতাক ৰাঁচীৰ এটা মাইনিং কোম্পানীত চতুৰ্থ বৰ্গৰ কৰ্মচাৰী হিচাপে কৰ্মৰত আছিল। তেওঁ অৰবিন্দ সিঙৰ সৈতে বিবাহপাশত আবদ্ধ হয়।
গেম কেৰিয়াৰ
ল'ন বল ক্ৰীড়া জগতলৈ স্থানান্তৰিত হোৱাৰ পূৰ্বে লাভলী চৌবে এগৰাকী ১০০ মিটাৰ লং জাম্প এথলীট আছিল। লং জাম্পিংত নিতম্বত আঘাত পোৱাৰ বাবে তেওঁ ল'ন বল খেললৈ স্থানান্তৰিত হয়। পৰিয়ালক আৰ্থিকভাৱে সহায় কৰিব বিচৰাৰ বাবে প্ৰতিযোগিতাসমূহত জয়ী হ’বলৈ তেওঁ কঠোৰভাৱে লং জাম্প প্ৰশিক্ষণৰ অনুশীলন কৰিছিল। এই প্ৰশিক্ষণৰ অৱস্থাত গুৰুতৰভাৱে আঘাতপ্ৰাপ্ত হৈ তেওঁ দীঘল জাম্প ত্যাগ কৰে। ইয়াৰ পিছতে বিহাৰৰ তেতিয়াৰ ক্ৰিকেট আম্পায়াৰ মধুকান্ত পাঠকে তেওঁক ল'ন বলত চেষ্টা কৰি চাবলৈ আমন্ত্ৰণ জনায়।
এছিয়ান চেম্পিয়নশ্বিপ
চৌবেই ২০১৪ চনৰ এছিয়ান ল'ন বাউলছ চেম্পিয়নশ্বিপত একক শাখাৰ লগতেযোৰ ইভেণ্টত ৰূপৰ পদক লাভ কৰিছে।
তথ্যসূত্ৰ
শ্ৰেণী:ভাৰতৰ ক্ৰীড়াবিদ
শ্ৰুতকীৰ্তি
শ্ৰুতকীৰ্তি হিন্দু মহাকাব্য ৰামায়ণৰ এক চৰিত্ৰ। সেই অনুসৰি তেওঁ ৰজা কুশধ্বজ আৰু ৰাণী চন্দ্ৰভাগাৰ কন্যা তথা ৰামৰ সৰু ভায়েক শত্ৰুঘ্নৰ পত্নী আছিল। শ্ৰুতকীৰ্তি আছিল সংকস্যৰ ৰাজকুমাৰী আৰু ৰজা কুশধ্বজৰ সৰু জীয়েক। তেওঁ মহালক্ষ্মীৰ ফুলৰ অৱতাৰ আছিল। শ্ৰুতকীৰ্তিৰ মাণ্ডবী নামৰ এগৰাকী ডাঙৰ ভগ্নী আছিল।
শ্ৰুতকীৰ্তি অযোধ্যাৰ ৰজা দশৰথৰ চতুৰ্থ আৰু কনিষ্ঠ পুত্ৰ শত্ৰুঘ্নাৰ সৈতে বিবাহপাশত আৱদ্ধ হয়। তেওঁলোকৰ সুবাহু আৰু শত্ৰুঘাতী নামৰ দুটা পুত্ৰ সন্তান আছিল। যেতিয়া তেওঁৰ জ্যেষ্ঠ ভগ্নী সীতা আৰু ৰাম-লক্ষ্মণক নিৰ্বাসিত কৰা হৈছিল সেই সময়ত দশৰথৰ স্বাস্থ্যৰ অৱনতি ঘটে শ্ৰুতকীৰ্তিয়ে তেওঁৰ ভগ্নী মাণ্ডৱীৰ সৈতে শহুৰেকৰ যত্ন লৈছিল। পিছলৈ যেতিয়া তেওঁৰ স্বামী শত্ৰুঘ্নই লৱণাসুৰক হত্যা কৰে, শ্ৰুতকীৰ্তি মধুপুৰ (মথুৰা)ৰ ৰাণী হয়।
তথ্য সংগ্ৰহ
শ্ৰেণী:ৰামায়ণৰ চৰিত্ৰ
নৰ্থব্ৰুক গেট
নৰ্থব্ৰুক গেট (Northbrook Gate) ১৮৭৪ চনত গুৱাহাটীত, ব্ৰিটিছ ভাইছৰয় ল'ৰ্ড নৰ্থব্ৰুকক গুৱাহাটীত আদৰাৰ অৰ্থে নিৰ্মাণ কৰা হৈছিল। এই গেট বা তোৰণ নিৰ্মাণ কৰা হৈছিল শুক্ৰেশ্বৰ ঘাটত য'ত ভাইছৰয় গৰাকীয়ে অসম ভ্ৰমণৰ সময়ত প্ৰথম পদাৰ্পণ কৰিছিল। ব্ৰিটিছ যুগৰ নিৰ্মাণ-শৈলীৰে নিৰ্মিত এই নৰ্থব্ৰুক গেট হৈছে অসমৰ এই প্ৰকাৰৰ একমাত্ৰ চিহ্ন। যোৱা ১৪০ বছৰ ধৰি ই গুৱাহাটীৰ বুৰঞ্জীৰ বিভিন্ন ঘটনাৰ সাক্ষী হৈ লুইতৰ পাৰত থিয় হৈ আছে। ব্ৰিটিছ বিষয়া মহলে ইয়াক গেটৱে অৱ আসাম বুলিও অভিহিত কৰিছিল। সাম্প্ৰতিক সময়ত সংৰক্ষণৰ অভাৱত ই নিজৰ অস্তিত্ব ৰক্ষাৰ যুঁজত অৱতীৰ্ণ হব লগা হৈছে।
বুৰঞ্জী
নৰ্থব্ৰুক গেট গুৱাহাটীৰ ব্ৰহ্মপুত্ৰৰ দাঁতিত অৱস্থিত আৰু ইয়াক ১৮৭৪ চনৰ ২৭ আগষ্টত সেই সময়ৰ ভাৰতৰ ভাইছৰয় থমাছ জ'ৰ্জ বেৰিঙক (বা ল'ৰ্ড নৰ্থব্ৰুক) আদৰাৰ অৰ্থে নিৰ্মাণ তথা উদ্বোধন কৰা হৈছিল। ইয়াক শুক্ৰেশ্বৰ ঘাটত নিৰ্মাণ কৰা হৈছিল য'ত ভাইছৰয় গৰাকীয়ে কলিকতাৰ পৰা অসমলৈ জাহাজেদি অহোতে প্ৰথম পদাৰ্পণ কৰে। এই গেটখন ল'ৰ্ড কাৰ্জনক গুৱাহাটীত আদৰণি জনোৱাৰ বাবে পুনৰ ব্যৱহাৰ কৰা হয়।
১৮৭৪ চনত যেতিয়া ল'ৰ্ড নৰ্থব্ৰুকে অসম ভ্ৰমণৰ সিদ্ধান্ত লয়, স্থানীয় প্ৰসাশনে তেওঁক অসমত এক উষ্ণ আদৰণি জনোৱাৰ যো-জা আৰম্ভ কৰে। তেওঁলোকে গেট অৱ অ'নাৰ ৰূপে ব্ৰিটিছ স্থাপত্যৰ আৰ্হিৰে এখন তোৰণ নিৰ্মাণৰ সিদ্ধান্ত লয় আৰু বহু বিচাৰ আৰু আলোচনাৰ অন্তত শুক্ৰেশ্বৰ দেৱালয়ৰ দাঁতিত ইয়াক নিৰ্মাণৰ প্ৰস্তুতি আৰম্ভ কৰে।
গৱৰ্ণৰ জেনেৰেল নৰ্থব্ৰুকৰ জাহাজ ১৮৭৪ চনৰ ২৭ আগষ্টত গুৱাহাটীৰ শুক্ৰেশ্বৰ ঘাটত উপস্থিত হ্য়। তেওক বহুবোৰ টোপ-ধ্বনিৰে আদৰা হয় আৰু সেই আদৰণিৰ পিছত তেখেতে এই নৱ নিৰ্মিত গেট বা তোৰণেৰে গুৱাহাটীত প্ৰৱেশ কৰে। সেইদিনাৰ পৰা ই গুৱাহাটীৰ সন্মানৰ প্ৰতীক হিচাপে চিহ্নিত হৈ আহিছে।
নিৰ্মাণ আৰ্হি
সেই সময়ৰ অসমৰ ব্ৰিটিছ কৰ্ত্তৃপক্ষই ইংলেণ্ডৰ বিখ্যাত কিংছ্ কলেজৰ একে আৰ্হিত ল'ৰ্ড নৰ্থব্ৰুকক আদৰাৰ বাবে গেটখন নিৰ্মাণৰ সিদ্ধান্ত লয়। এই চতুৰ্ভূজ আকৃতিৰ গেটখন সৰ্বমুঠ ১২টা বৃত্তাংশ সদৃশ অংশৰে নিৰ্মিত; দুয়োপিনে দীঘলী ৫ টাকৈ আৰু পথালিয়ে ১ টাকৈ বৃত্তাংশ সদৃশ অংশ আছে।
তথ্য সংগ্ৰহ
শ্ৰেণী:গুৱাহাটী শ্ৰেণী:স্থাপত্য শ্ৰেণী:অসমৰ পৰ্যটনস্থলী
২০ ডিচেম্বৰ
এইদিনটোত ঘটা কেইটামান উল্লেখযোগ্য ঘটনা-
প্ৰতিদেহ
প্ৰতিদেহ, প্ৰতিৰক্ষী বা এণ্টিবডি হ'ল দেহে বহিৰাগত পদাৰ্থৰ বা প্ৰতিৰক্ষা-উদ্দীপকৰ (প্ৰতিজন) উপস্থিতিৰ প্ৰত্যুত্তৰ হিচাপে দেহৰ প্ৰতিৰক্ষা তন্ত্ৰৰ দ্বাৰা উৎপন্ন এক প্ৰকাৰৰৰ প্ৰতিৰক্ষামূলক প্ৰ'টিন জাতীয় পদাৰ্থ। প্ৰতিৰক্ষিকাবোৰ প্ৰতিৰক্ষা-উদ্দীপকবোৰক নিষ্ক্ৰিয় কৰে আৰু সিহঁতৰ ৱাই-আকৃতিৰ বাহুদ্বয়ৰ অগ্ৰপ্ৰান্তবোৰৰ মাধ্যমেদি আবদ্ধ কৰি সিহঁতক দেহ পৰা বিতাড়ন কৰাৰ চেষ্টা কৰে।  দেহ বহু ধৰণৰ পদাৰ্থক প্ৰতিৰক্ষা-উদ্দীপক হিচাপে গণ্য কৰিব পাৰে, যেনে ৰোগ সংক্ৰামণকাৰী বীজাণু (ভাইৰাছ আৰু বেক্টেৰিয়া), বিষাক্ত পদাৰ্থ যেনে কীটপতঙ্গৰ বিষ, বহিৰাগত প্ৰ'টিন, ইত্যাদি। লক্ষ লক্ষ প্ৰকাৰৰ প্ৰতিৰক্ষী আছে। ইহঁত দেহৰ লসিকা কোষ নামৰ এক ধৰণৰ কোষত স্বাভাবিকভাবে উৎপন্ন হয়। প্ৰতিৰক্ষীবোৰ দেহৰ প্ৰতিৰক্ষাতন্ত্ৰৰ এক গুৰুত্বপূৰ্ণ অংশ। সকলো মেৰুদণ্ডী প্ৰাণীৰ তেজৰ গামা গ্লোবিউলিন (গামা গুটিকা) অংশত প্ৰতিৰক্ষীবোৰ পোৱা যায়।
ভোলানাথ মহাবিদ্যালয়
ভোলানাথ মহাবিদ্যালয় বা '''বি. এন. কলেজ''' (B. N. College) ভাৰতৰ পশ্চিম অসমৰ ধুবুৰীত অৱস্থিত উচ্চতৰ শিক্ষাৰ প্ৰাচীনতম প্ৰতিষ্ঠানসমূহৰ মাজত এখন। মহাবিদ্যালয়খন ১৯৪৬ চনত মূলত ৺ভোলানাথ চৌধুৰীৰ লক্ষীপুৰ এষ্টেট জমিদাৰ পৰিয়ালৰ অনুদানৰ মাধ্যমত প্ৰতিষ্ঠিত হৈছিল। সেই অনুসৰি মহাবিদ্যালয়খন নামকৰণ কৰা হৈছিল 'ভোলানাথ মহাবিদ্যালয়'। মহাবিদ্যালয়খন গুৱাহাটী বিশ্ববিদ্যালয়ৰ লগত যুক্ত।
প্ৰতিদেহ
উৎপাদন
যেতিয়া দেহত কোনো বহিৰাগত পদাৰ্থ বা প্ৰতিৰক্ষা-উদ্দীপক বা প্ৰতিজন প্ৰবেশ কৰে, দেহৰ প্ৰতিৰক্ষাতন্ত্ৰই পদাৰ্থটোক বহিৰাগত হিচাপে চিনাক্ত কৰে। ইয়াৰ কাৰণ হৈছে প্ৰতিজনৰ পৃষ্ঠতলীয় অণুবোৰ দেহৰ অণুতকৈ ভিন্ন হয়। সাধাৰণতে বেক্টেৰিয়া আৰু ভাইৰাছৰ প্ৰটিন উপাদানবোৰে প্ৰতিজনৰ ভূমিকা পালন কৰে। এই প্ৰতিজনবোৰ দেহত ৰোগ সংক্ৰমণৰ সময়ত প্ৰৱেশ কৰে নাইবা ছিটা প্ৰদানৰ সময়ত উদ্দেশ্যমূলকভাবে দেহত প্ৰবেশ কৰোৱা হয়, যাতে প্ৰতিদেহ উৎপাদন প্ৰক্ৰিয়াটো উদ্দীপ্ত হয়।
ভোলানাথ মহাবিদ্যালয়
চৌহদ
right|thumb|200x200px|ভোলানাথ মহাবিদ্যালয়ৰ গ্ৰন্থাগাৰ তথা কলা ভৱন মহাবিদ্যালয়খন নগৰৰ ১৮ acre ভূমিৰ বিস্তৃত চৌহদত অৱস্থিত আৰু ইয়াত পৰ্যাপ্ত ক্ৰীড়া পৰিকাঠামো, বিস্তৃত লন, প্ৰশাসনিক ব্লক, কেন্দ্ৰীয় গ্ৰন্থাগাৰ, হোষ্টেল কমপ্লেক্স, পুখুৰী, কেণ্টিন আছে, চৌহদত সুসজ্জিত বিজ্ঞান ল্যাব আৰু কম্পিউটাৰ সুবিধাসহ এটা স্বাস্থ্য কেন্দ্ৰ আছে।
প্ৰতিদেহ
উৎপাদন
দেহৰ এই অবৈধ অনুপ্ৰবেশকাৰীবোৰক ধ্বংস কৰাৰ বাবে দেহৰ প্ৰতিৰক্ষাতন্ত্ৰই কিছুমান পদ্ধতিৰ সহায়তা গ্ৰহণ কৰে। ইয়াৰ ভিতৰত সকলোতকৈ গুৰুত্বপূৰ্ণ এটা প্ৰক্ৰিয়া হল প্ৰতিদেহ বা প্ৰতিৰক্ষী সংশ্লেষণ বা উৎপাদন। তেজৰ “বি” লসিকাকোষ (বি লিম্ফোছাইট) নামৰ এক বিশেষ ধৰণৰ শ্বেত ৰক্তকণিকাই এই প্ৰতিদেহবোৰ উৎপাদন কৰে। এইবোৰক বি-কোষ বুলিও কোৱা হয়। যেতিয়া কোনো প্ৰতিজন বি-কোষৰ পৃষ্ঠৰ সৈতে আবদ্ধ হয়, তেতিয়া বি-কোষ উদ্দীপ্ত হৈ পৰিপক্বতা লাভ কৰে আৰু কিছুমান অভিন্নৰূপী কোষলৈ বিভক্ত হয়, এইবোৰক "ক্লন" বোলা হয়। এই পৰিপক্ব বি-কোষবোৰৰ পৰা তেজ আৰু লসিকাতন্ত্ৰত লাখ লাখ প্ৰতিদেহ ক্ষৰিত হয়।
ভোলানাথ মহাবিদ্যালয়
কৃতিত্ব
alt=|left|thumb|ভোলানাথ মহাবিদ্যালয়ৰ প্ৰশাসনিক ভৱন। ১৯৪৬ চনত প্ৰতিষ্ঠাৰ পিছৰ পৰা মহাবিদ্যালয়খন কলকাতা বিশ্ববিদ্যালয় আৰু বৰ্তমান গুৱাহাটী বিশ্ববিদ্যালয়ৰ অধীনত অসম গোটেই পশ্চিমাঞ্চলত উচ্চশিক্ষাৰ শ্ৰেষ্ঠ প্ৰতিষ্ঠানৰ স্বীকৃতি অৰ্জন কৰিছে আৰু বজাই ৰাখিছে। বৰ্তমান, কলা আৰু বিজ্ঞান অনুষদৰ অধীনত ভোকেচনাল প্ৰশিক্ষণ কেন্দ্ৰ আৰু স্নাতকোত্তৰ সংবাদপত্ৰ বিদ্যালয়ৰ এখন কেন্দ্ৰৰ অধীনত ২৬টা পূৰ্ণাঙ্গ বিভাগ আছে। মহাবিদ্যালয়খনত নিয়মিত ৰাষ্ট্ৰীয় চেমিনাৰ আৰু সম্মেলনৰ আয়োজন কৰা হয়। ৰাষ্ট্ৰীয় মূল্যায়ন তথা স্বীকৃতি কাউন্সিল ন্যাক (NAAC) ২০১৬ চনত মহাবিদ্যালয়ক 'বি+' গ্ৰেড দি স্বীকৃতি দিছে।
প্ৰতিদেহ
উৎপাদন
প্ৰতিদেহ উৎপাদন প্ৰক্ৰিয়া এবাৰ আৰম্ভ হলে সকলো প্ৰতিজন অণু দেহৰ পৰা বিতাড়িত নোহোৱালৈকে অব্যাহত থাকে। ইয়াৰ পিছতো কেইবা মাহলৈকে ৰক্ত প্ৰৱাহত প্ৰতিদেহ বিদ্যমান থাকে আৰু সেই নিৰ্দিষ্ট প্ৰতিজনৰ বিৰুদ্ধে দেহক দীৰ্ঘস্থায়ী অসংক্ৰাম্যতা প্ৰদান কৰে।
ভোলানাথ মহাবিদ্যালয়
শিক্ষা
বৰ্তমান মহাবিদ্যালয়খনত নিম্নলিখিত বিষয় বা ক্ষেত্ৰসমূহত ডিগ্ৰী (বিএ, বিএচচি, বি’কম বা বিচিএ) আৰু প্ৰশংসাপত্ৰ (এইচএচএচএলচি) প্ৰদান কৰে: অসমীয়া, আৰবী, বঙালী, শিক্ষা, অৰ্থনীতি, ইংৰাজী, হিন্দী, ইতিহাস, দৰ্শন, ৰাষ্ট্ৰবিজ্ঞান, সংস্কৃত, উদ্ভিদ বিজ্ঞান, জৈৱ প্ৰযুক্তি, ৰসায়ন, গণিত, পদাৰ্থবিজ্ঞান, পৰিসংখ্যা, প্ৰাণীবিদ্যা, বাণিজ্য আৰু কম্পিউটাৰ এপ্লিকেচন স্নাতক।
প্ৰতিদেহ
তথ্য সংগ্ৰহ
শ্ৰেণী:জীৱবিজ্ঞান
ভোলানাথ মহাবিদ্যালয়
তথ্যসূত্ৰ
শ্ৰেণী:অসমৰ মহাবিদ্যালয়সমূহ
নিউ হৰাইজন্‌ছ
নিউ হৰাইজনচ (New Horizons) এটি মহাকাশযান যি প্লুটো গ্ৰহৰ উদ্দেশ্যে প্ৰেৰণ কৰা হৈছে। ইয়াক ২০০৬ খৃষ্টাব্দৰ জানুৱাৰীত ফ্ল'ৰিডাৰ কেপ কেনাভেৰাল এয়াৰফৰ্চ ষ্টেচনৰ পৰা উৎক্ষেপিত কৰা হৈছিল। ই আমেৰিকা যুক্তৰাষ্ট্ৰৰ মহাকাশ গৱেষণা প্ৰতিস্থান নাচাৰ এটি প্ৰকল্প। প্লুটোলৈ যোৱাৰ পথত ই বৃহস্পতি গ্ৰহৰ কাষেৰে পাৰ হৈ যায়। এনে কৰি ই বৃহস্পতি গ্ৰহৰ মধ্যাকৰ্ষণ শক্তি ব্যৱহাৰ কৰি নিজৰ গতি বৃদ্ধি কৰিছিল। বৰ্তমান ই মানৱ প্ৰেৰিত মহাকাশযানসমূহৰ ভিতৰত সবাতোকৈ দ্ৰুত গতি সম্পন্ন। ইয়াৰ গতি ঘণ্টাত ৫০ হাজাৰ মাইল। মহাকাশ বিজ্ঞানীসকলৰ লক্ষ্য এই মহাকাশযান ৩৪ গিগাবাইট পৰিমাণৰ তথ্য সংগ্ৰহ কৰি পৃথিৱীলৈ প্ৰেৰণ কৰোৱাৰ। ইতিমধ্যে পৃথিবীৰ পৰা ৬০০ মিলিয়ন মাইলৰো অধিক দূৰত্বৰ পৰা ফটো আৰু অন্যান্য তথ্য পঠিয়াইছে।
বাহ্যিক সংযোগ
শ্ৰেণী:মহাকাশযান
হামজা বেনডল্লাজ
হামজা বেনডেল্লাজ (Hamza Bendelladj), সম্পূৰ্ণ নাম ডেনিয়েল হামজা বেনডেল্লাজ, অনেকৰ মতে অনলাইন ৰবীন হুড আৰু চাইবাৰ সুৰক্ষাৰ ক্ষেত্ৰখনত জড়িত অনেকৰ বাবে মূৰৰ কামোৰণি সদৃশ। তেওঁ মাত্ৰ ২৭ বছৰ বয়সতে মৃত্যুদণ্ডৰ দৰে চৰম শাস্তিক আঁকোৱালি লোৱা বুলি চৌদিশে বিয়পি পৰা খবৰটো আছিল ছচিয়েল মিডিয়াৰ কল্যাণত বিশ্বৰ চুকে-কোণে ছিটিকি পৰা এই শতিকাৰ অন্যতম প্ৰচাৰিত উৰাবাতৰি। কম্পিউটাৰ বিজ্ঞানৰ জিনিয়াছ বেনডেল্লাজৰ নামটো আজি ইণ্টাৰনেটৰ লগত জড়িত সৰহসংখ্যক ব্যক্তিৰ বাবে চিনাকি আৰু অনেকৰ বাবে আনকি জীৱন্ত কিংবদন্তিস্বৰূপ। অনলাইন ৰবীন হুড নামটিৰ উপৰিও তেওঁক ডেনিয়েল এইছ.বি. (Daniel HB) আৰু স্মাইলিঙ হেকাৰ নামেৰেও জনা যায়। হেকিঙৰ ক্ষেত্ৰখনত তেওঁ ব্যৱহাৰ কৰা জনপ্ৰিয় কোড নামটো আছিল বি.এক্স.ওৱান (Bx1)।
১৯৮৮ চনৰ ৩ জুনত আলজেৰিয়াৰ টিজি ঔজো (Tizi Ouzou)-ত জন্মগ্ৰহণ কৰা হামজা বেনডেল্লাজে উত্তৰ আলজেৰিয়াৰ ‘University of Bab Ezzoua’ আৰু নটিংহামৰ ‘University of Sutton’ ৰ পৰা বিজ্ঞান আৰু প্ৰযুক্তিবিদ্যাৰ স্নাতক ডিগ্ৰী লাভ কৰিছিল। স্পাইআই নামৰ কম্পিউটাৰ ভাইৰাছৰ সহ-উদ্ভাৱক হিচাপেহে সমগ্ৰ কম্পিউটাৰ বিশ্বত পৰিচিত হৈ পৰাৰ আগলৈকে হামজা বেনডল্লাজ আছিল এজন সাধাৰণ কম্পিউটাৰ প্ৰগ্ৰেমাৰ।
স্পাইআই
স্পাইআইৰ কাৰ্যপ্ৰণালীৰ বিষয়ে বুজিবলৈ আৰু দুটা ইণ্টাৰনেটৰ লগত জড়িত শব্দ ‘কীষ্ট্ৰোক লগিং’ (keystroke logging) আৰু ‘ৰ্ফম গ্ৰেবিঙ’ (form grabbing) ৰ সংজ্ঞা জনাটো দৰকাৰ।
কীষ্ট্ৰোক লগিঙক ‘কীবোৰ্ড কেপচাৰিং’ অথবা চমুকৈ ‘কী-লগিং’ নামেৰেও জনা যায়। ই এনে এটা প্ৰক্ৰিয়া যাৰ দ্বাৰা কোনো এজন ব্যক্তিয়ে কম্পিউটাৰ কীবোৰ্ডত লিখি যোৱা আখৰবোৰ গোপনে ৰেকৰ্ডিঙ কৰি থকা হয়, যিবোৰ আকৌ হেজাৰ মাইল দূৰত বহি থাকিও অইন এজনে পৰ্যবেক্ষণ কৰি থাকিব পাৰে। ছফটৱেৰ অথবা হাৰ্ডৱেৰ উভয় পদ্ধতিৰেই এই কাৰ্য কৰিব পৰা যায়। কী-লগিঙৰ উপকাৰিতা অথবা ব্যৱহাৰিক তথা ব্যৱসায়িক প্ৰয়োগ নথকা নহয় যদিও যেতিয়া এই প্ৰক্ৰিয়াটো অনৈতিক অভিপ্ৰায়েৰে ব্যৱহাৰ কৰা হয় তেতিয়াই ই ভয়ংকৰ হৈ উঠে। এনেধৰণৰ অসুবিধাৰ পৰা বাচিবলৈ এতিয়াও বেংক অথবা অইন বিত্তীয় প্ৰতিষ্ঠানৰ অনলাইন ধন আদায়ৰ সময়ছোৱাত একোখন অন-স্ক্ৰীণ কীবোৰ্ড দেখা যায় আৰু তেনে সময়ত কম্পিউটাৰ অথবা লেপটপৰ কীবৰ্ড ব্যৱহাৰ নকৰি অন-স্ক্ৰীণ কীবোৰ্ডৰ ব্যৱহাৰ কৰাহে বুদ্ধিমানৰ লক্ষণ।
আনহাতে ৰ্ফম গ্ৰেবিঙ হৈছে একপ্ৰকাৰৰ মালৱেৰ(Malware) যাৰ দ্বাৰা ব্যক্তিবিশেষৰ ব্যক্তিগত লগইন তথ্য ইণ্টাৰনেটৰ পৰা কোনো সুৰক্ষিত ছাৰ্ভাৰলৈ স্থানান্তৰ হৈ থকা সময়ত অসংগঠিত অৱস্থাতে ৱেৱ ডাটা ফাইল হিচাপে চুৰ কৰি লোৱা হয়। এই পদ্ধতিৰ যোগেদি বেংক একাউণ্টধাৰীৰ নাম, ই-মেইল, পাছৱৰ্ড আদিৰ দৰে গোপনীয় তথ্যও সৰকাব পৰা যায়। উল্লেখযোগ্য যে এই ৰ্ফম গ্ৰেবিঙ কীষ্ট্ৰোক লগিঙতকৈ বেছি সাংঘাতিক অথবা ভয়ংকৰ, কিয়নো অন-স্ক্ৰীণ কীবৰ্ড, অটোমেটিক ফিল-আপ বা কপি-পেষ্টৰ যোগেদি কীষ্ট্ৰোকজনিত অসুবিধাৰ পৰা হাত সাৰিব পাৰিলেও ৰ্ফম গ্ৰেবিঙৰ আতংকৰ পৰা এনেবিলাক উপায়েৰে হাত সৰা অসম্ভৱ।
আকৌ স্পাইআইৰ কথালৈ অহা যাওক। স্পাইআয়েও আৰম্ভণিৰ পৰা মুখ্যতঃ এই দুই প্ৰকাৰেৰেই বেংকৰ গ্ৰাহকৰ তথ্য চুৰ কৰি আহিছিল। স্পাইআই ভাইৰাছটো ইমেইল, ইউটিউব, গেম অৰ্থাৎ খেলৰ ৱেৱছাইট, পৰ্ণ ৱেৱছাইট আদিক মাধ্যম হিচাপে লৈ খুব কম সময়ৰ ভিতৰতেই চৌদিশে বিয়পি পৰিছিল আৰু ই সমগ্ৰ বিশ্বৰ বেংকবোৰলৈ বুলি অন্যতম ভাবুকি হৈ পৰিছিল। এই ভাইৰাছটিৰ জৰিয়তে হেকাৰ সকলে অইনৰ বেংক একাউণ্টৰ পৰা টকা চুৰ কৰাৰ উপৰিও অইনৰ একাউণ্টৰ পৰা অতি সহজে অনলাইন লেনদেনো কৰিব পাৰিছিল।
২০০৯ চনত ৰাচিয়াত সৃষ্ট এই ভাইৰাচটো দিনকদিনে আৰু অধিক উন্নত তথা ভয়ংকৰ কৰি তুলিবলৈ উদ্ভাৱকদ্বয়ে চেষ্টাৰ ত্ৰুটি কৰা নাছিল আৰু দিন যোৱাৰ লগে লগে কী-লগিঙ তথা ৰ্ফম গ্ৰেবিঙৰ লগতে ক্ৰেডিট কাৰ্ডৰ তথ্য চুৰি অথবা ভুৱা ক্ৰেডিট কাৰ্ডৰ ব্যৱহাৰেৰে কাৰ্ড মেচিনক বিভ্ৰান্তকৰণ, গোপনীয় আৰু ডিলিট কৰি দিয়া ই-মেইলৰ পুনৰুদ্ধাৰ, http প্ৰৱেশপথ(http gateway) অধিগ্ৰহণ, Pop3 grabbers আৰু FTP grabbers আদিৰ দৰে ব্যৱস্থাসমূহো ভাইৰাছটিত সংযোজিত কৰি দিয়া হৈছিল। ফলত হেকিঙৰ ক’লা বজাৰত এই আল্লাউদ্দিনৰ চাকি স্বৰূপ ভাইৰাচটিৰো চাহিদা দিনক-দিনে বাঢ়ি আহিছিল।
স্পাইআই কম্পিউটাৰ ভাইৰাছৰ ব্যৱসায়টো বৰ ৰমৰমীয়া ব্যৱসায় আছিল। আদালতত দাখিল কৰা শপতনামাত কোৱা হৈছে যে স্পাইআই ভাইৰাছ যদি কোনো ব্যক্তিবিশেষে কিনিব খোজে তাৰ বাবদ তেওঁ আদায় দিব লাগিছিল প্ৰায় ১০০০০ আমেৰিকান ডলাৰ (টকাৰ হিচাপত ৬,৮০,০০০ ভাৰতীয় টকা)। লগতে আৰু কোৱা হৈছিল যে এই ভাইৰাছ ছফটৱেৰ টোৰ উদ্ভাৱক তথা স্বতাধিকাৰীদ্বয় আলেকজেণ্ডাৰ এন্দ্ৰিভিছ পেনিন(Aleksandr Andreevich Panin) আৰু হামজা বেনডল্লাছে গোটেই বিশ্বৰে কমেও ১৫০জন হেকাৰক এই ছফটৱেৰটো বিক্ৰী কৰিছিল আৰু তেওঁলোকৰেই এজন ‘গ্ৰাহকে’ এই ভাইৰাছ ছফটৱেৰ অথবা মালৱেৰটিৰ দ্বাৰা মাত্ৰ ছয় মাহৰ ভিতৰতে বেংকৰ পৰা ৩.২ মিলিয়ন আমেৰিকান ডলাৰ (প্ৰায় ২১,৭৫,৫২,০০০ ভাৰতীয় টকা) চুৰি কৰিবলৈ সক্ষম হৈছিল। দিনক দিনে বাঢ়ি অহা অত্যধিক লোভে সম্ভৱত তেওঁৰ লগতে তেওঁৰ সহয়োগীক প্ৰয়োজনতকৈ অধিক বেপৰোৱা কৰি তুলিছিল আৰু ইয়ে শেষত তেওঁলোকৰ বাবে কাল হৈছিল। পূৰ্ণগতিত চলি থকা ভাইৰাছ ছফটৱেৰৰ ব্যৱসায়ৰ সময়তে গ্ৰাহকৰ বেশত অহা ছদ্মবেশী পুলিছ অফিচাৰৰ হাতত তেওঁ ধৰা পৰে আৰু তেওঁক হামজা বেনডেল্লাজ বুলি চিনাক্ত কৰা হয়।
গ্ৰেপ্তাৰ
এনেদৰে বেনডল্লাজৰ বিৰুদ্ধে সাক্ষী আৰু প্ৰমাণ হাতত পৰাৰ পাছত ৰৈ থকাৰ কোনো কাৰণ নাছিল। কিছুদিনৰ পাছতেই মালেছিয়াত পত্নী আৰু একমাত্ৰ জীয়েকৰ সতে বন্ধৰ দিন উদযাপন কৰি গৃহদেশ এলজিৰিয়া অভিমুখে ওভতনি যাত্ৰা কৰি থকা অৱস্থাত ২০১৩ চনৰ ৫ জানুৱাৰীত হামডল্লাজক বেংককৰ সুৱৰ্ণাভূমি বিমানবন্দৰৰ পৰা থাইলেণ্ড আৰক্ষীয়ে আটক কৰে আৰু সেই চনৰেই ২ মে তাৰিখে তেওঁক আমেৰিকান আৰক্ষীৰ হাতত গটাই দিয়া হয়। আনহাতে স্পাইআই ভাইৰাছৰ আনগৰাকী উদ্ভাৱক আলেকজেণ্ডাৰ এন্দ্ৰিভিছ পেনিন আছিল জন্মগত ৰাচিয়ান নাগৰিক। তেওঁক আটলাণ্টা আন্তৰাষ্ট্ৰীয় বিমানবন্দৰৰ পৰা ২০১৩ চনৰ ১ জুলাই তাৰিখে আমেৰিকান আৰক্ষীয়ে আটক কৰে।
উভয়কে আটক কৰা হৈছিল যদিও তেওঁলোকৰ মুখৰ পৰা কথা উলিওৱাটো আৰক্ষীৰ বাবে আকৌ মূৰৰ কামোৰণি স্বৰূপ হৈ পৰিছিল। প্ৰায় ছমাহৰ অবিৰত সোধা-পোছাৰ অন্ততঃ আলেকজেণ্ডাৰ পেনিনে ২০১৪ চনৰ ২৮ জানুৱাৰীৰ দিনা নিজৰ ভুল স্বীকাৰ কৰি লয় যদিও বেনডল্লাজৰ অনমনীয় স্থিতিয়ে আৰক্ষী তথা আদালতকো বিপাঙত পেলাইছিল। অৱশেষত প্ৰায় ১৩টা মাহ সোধা-পোছাৰ বিভিন্ন উপায় অৱলম্বন কৰাৰ পাছতহে ২০১৫ চনৰ ২৬ জুনত বেনডল্লাজে নিজৰ ২৩টা অপৰাধৰ কথা স্বীকাৰ কৰে।
দুই বছৰতকৈও অধিক কাল আৰক্ষীয়ে বেনডল্লাছক বিচাৰি চলাথ কৰিছিল যদিও তেওঁ নিৰ্বিঘ্নে আৰক্ষীৰ চকুত ধূলি দি পলাই ফুৰিবলৈ সক্ষম হৈছিল। এই সময়ছোৱাত আৰক্ষীৰ পৰা বাচিবলৈ তেওঁ বিভিন্ন উপায় লৈছিল। মবাইল ট্ৰেকিঙৰ জৰিয়তে যাতে আৰক্ষীয়ে তেওঁৰ কাষ চাপিব নোৱাৰে তাৰ বাবে তেওঁ তেওঁৰ ব্যক্তিগত আইফোনটোৰ আই.এম.ই.আই. (I.M.E.I) নম্বৰ প্ৰায় প্ৰতিদিনেই কৌশলেৰে সলনি কৰি লৈছিল।
বিচাৰত অন্ততঃ আদালতে ২০১৬ চনৰ এপ্ৰিল মাহত আলেকজেণ্ডাৰ পেনিনক ৯ বছৰ ৬ মাহৰ বাবে কাৰাবাস আৰু ডেনিয়েল হামজা বেনডল্লাজক ১৫ বছৰৰ বাবে কাৰাদণ্ডৰে দণ্ডিত কৰে।
ছান-ফান্সিস্কোৰ এখন আলোচনীৰ ফালৰ পৰা কৰা অনুসন্ধানত প্ৰকাশ যে ২০০৯ চনৰ পৰা ২০১১ চনৰ ভিতৰত স্পাইআই ভাইৰাছটিৰ দ্বাৰা আমেৰিকা যুক্তৰাষ্ট্ৰৰ লগতে অইন কেইখনমান দেশৰো প্ৰায় ডেৰ নিযুত কম্পিউটাৰ ক্ষতিগ্ৰস্থ হৈছিল। অনেকৰ মতে বেনডল্লাজে এই ভাইৰাছ অথবা বেংকিং ট্ৰজান হৰ্ছৰ দ্বাৰা ২১৭টা বেংক আৰু বিত্তীয় প্ৰতিষ্ঠানৰ পৰা কেবা নিযুত ডলাৰ লুট কৰি সেয়া পেলেষ্টাইনৰ দাতব্য সংস্থা সমূহলৈ বুলি প্ৰেৰণ কৰিছিল আৰু এই কাৰ্যৰ পাছতেই তেওঁ ‘অনলাইন ৰবিন হুড’ নামেৰে সমগ্ৰ বিশ্বত জনপ্ৰিয় হৈ পৰিছিল।
এগৰাকী নিৰাপত্তা বিষয়া ব্ৰায়ান ক্ৰেবে বেনজল্লাজৰ বিষয়ে নিজৰ ব্লগত লিখিছিল, “বেনডল্লাজ মানুহজন নিজৰ কৰ্মক লৈ মুঠেও অনুতপ্ত নহয়, বৰঞ্চ গৌৰৱান্বিতহে, লগতে তেওঁ তেওঁৰ সফলতাবোৰৰ বিষয়ে অইনৰ আগত বৰ্ণনা কৰি বেছ আনন্দ পায়।”
হামজা বেনডল্লাজৰ ভুৱা মৃত্যুৰ খবৰৰ আঁৰত
হামজা বেনডল্লাজৰ গ্ৰেপ্তাৰৰ পাছত আগষ্ট মাহত জনৈক ‘হাচান জে.বি.আৰ’ (@Hassan_JBr) নামধাৰী ব্যক্তিয়ে টুইটাৰত টুইট কৰে যে ২১৭টা বেংক হেক কৰি ২৮,০০,০০,০০০ আমেৰিকান ডলাৰ পেলেষ্টাইনত ভগাই দিয়া হেকাৰ হিৰো হামজা বেনডল্লাজক মৃত্যুদণ্ডৰে দণ্ডিত কৰা হয়। খুব কমসময়ৰ ভিতৰতে এই উৰাবাতৰিটো বনজুইৰ দৰে ছ’চিয়েল মিডিয়াত বিয়পি পৰিল। এটা সময়ত অৱস্থা গৈ এনে এটা পৰ্যায় পালেগৈ যে আলজেৰিয়াত থকা আমেৰিকান ৰাষ্ট্ৰদূত জোৱান পোলানস্কিয়ে স্পষ্টীকৰণ দিবলৈ বাধ্য হয়। এটা টুইটযোগে তেওঁ ঘোষণা কৰে যে কম্পিউটাৰ অথবা ইণ্টাৰনেটজনিত অপৰাধক চৰম অপৰাধ হিচাপে গণ্য কৰা নহয় আৰু ইয়াৰ বাবে যুক্তৰাষ্ট্ৰত অপৰাধীক কেতিয়াও মৃত্যুদণ্ড দিয়া নহয়। একেটা বিবৃত্তিতে ৰাষ্ট্ৰদূত গৰাকীয়ে স্পষ্ট কৰে যে হামজা বেনডল্লাজক মৃত্যুদণ্ড নহয়, ১৫ বছৰ কাৰাবাসৰ দণ্ডৰেহে দণ্ডিত কৰা হৈছে।
যি কি নহওক, ব্যক্তি হিচাপে হামজা বেনডল্লাজ খুবেই জনপ্ৰিয় আছিল। তেওঁক গ্ৰেপ্তাৰৰ পাছতেই তেওঁৰ মুক্তিৰ দাবীত তেওঁৰ কিছুসংখ্যক অনুৰাগীয়ে ভাৰ্জিনিয়া বিশ্ববিদ্যালয় আৰু ফ্ৰান্সৰ বিমানসেৱা সংস্থা এয়াৰ ফ্ৰান্সৰ ৱেৱছাইট দুটা হেক কৰি অভিনৱ প্ৰতিবাদ সাব্যস্ত কৰিছিল। ইয়াৰ উপৰিও বেনডল্লাজৰ মুক্তিৰ বাবে ছচিয়েল মিডিয়াতো বিপুল দাবীৰ সৃষ্টি হৈছিল। এজন হেকাৰৰ ক্ষেত্ৰত এনে জনসমৰ্থন বিৰল বুলিয়েই ক’ব লাগিব। বৰ্তমান যুক্তৰাষ্ট্ৰৰ কাৰাগাৰত মুক্তিৰ ক্ষণ গণি বন্দীত্বৰ জীৱন কটাইছে এসময়ৰ হেকিঙ পৃথিৱীৰ মুকুটবিহীন সম্ৰাট মাত্ৰ ৩০ বছৰীয়া হামজা বেনডল্লাজে। তেওঁৰ গৃহভূমি আলজেৰিয়াৰ লগতে সমগ্ৰ বিশ্বৰে অলেখ অনুৰাগীয়ে আজিও অধীৰ আগ্ৰহেৰে অপেক্ষা কৰি আছে তেওঁলোকৰ প্ৰিয় নায়কজনৰ মুকুতি আৰু প্ৰত্যাৱৰ্তনলৈ!
তথ্যসূত্ৰ
শ্ৰেণী:আলজেৰিয়াৰ ব্যক্তি
শকুন্তলা (চলচ্চিত্ৰ)
মূল ছবিখন ক’লা-বগা আছিল যদিও “প্ৰথম প্ৰহৰ ৰাত্ৰি” শীৰ্ষক গীতটো ৰঙীন ফিল্মত চিত্ৰগ্ৰহণ কৰা হৈছিল। এইখন প্ৰথম অসমীয়া আংশিক ৰঙীন ছবি।
কাহিনী
হস্তিনাপুৰৰ ৰজা দুষ্মন্ত মৃগয়া কৰিবলৈ গৈ বাট হেৰুৱাই মহৰ্ষি কণ্বৰ আশ্ৰম ওলালগৈ। তাতে গৈ মহৰ্ষি কণ্বৰ তোলনীয়া জীয়ৰী শকুন্তলাক (ইভা আচাও) দেখা-সাক্ষাৎ হ’ল। দুয়োৰো মাজত অনুৰাগৰ জন্ম হ’ল আৰু দুয়ো গান্ধৰ্ব্য বিবাহ কৰি পেলালে। ইফালে ৰজা দুষ্মন্তৰো ৰাজধানীলৈ উভতিবৰ সময় হ’ল। তেওঁ আঙুঠি এটা শকুন্তলাক পিন্ধাই দিলে আৰু অচিৰেই ৰাজধানীলৈ লৈ যোৱাৰ প্ৰতিশ্ৰুতি দি উভতি গ’ল। এদিন কণ্ব ঋষিৰ আশ্ৰমলৈ ভিক্ষা মাগিবলৈ আহিল খঙাল বুলি প্ৰসিদ্ধি থকা ঋষি দুৰ্বাসা। দুষ্মন্তৰ কথা ভাবি তন্ময় হৈ থকা শকুন্তলাই দুৰ্বাসাৰ মাত নুশুনিলে। খঙতে ঋষিয়ে অভিশাপ দিলে যে যাৰ কথা ভাবি থাকি ঋষিক অৱজ্ঞা কৰিলে, সেইজনেই শকুন্তলাক পাহৰি যাব। শেষত মন কুমলাত দুৰ্বাসা ঋষিয়ে উপায় এটা দিলে যে দুষ্মন্তই প্ৰথমে শকুন্তলাক চিনি নাপাব, কিন্তু কিবা এটা স্মৃতিচিহ্ন দেখুৱাব পাৰিলে তেওঁৰ পূৰ্বৰ কথা মনত পৰিব।
ইফালে দুষ্মন্তই নিবলৈ নহাত গৰ্ভৱতী শকুন্তলা নিজে হস্তিনাপুৰলৈ ওলাল। যাওঁতে দুষ্মন্তই দিয়া আঙুঠিটো নৈত পৰি হেৰাই থাকিল। ৰজাই তেওঁক চিনি নাপালে আৰু অপমান কৰি ঘূৰাই পঠিয়ালে। শকুন্তলাই ভগ্ন হৃদয়ে উভতি আহিল আৰু এটা পুত্ৰসন্তান জন্ম দিলে। ঘটনাক্ৰমে আঙুঠিটো এজন মাছমৰীয়াই এটা মাছৰ পেটত পালে। ৰাজকীয় চিহ্নযুক্ত আঙুঠিটো মাছমৰীয়াজনে চুৰ কৰা বুলি তাক ৰাজসভালৈ ধৰি লৈ আহিল। আঙুঠিটো দেখি ৰজা দুষ্মন্তৰ সকলো কথা মনত পৰিল।
গীত
ছবিখনত মুঠ ৬টা গীত আছিল। গীতৰ সুৰ আৰু কথা আছিল ভূপেন হাজৰিকাৰ।
বঁটা আৰু সন্মান
১৯৬১ৰ নৱম ৰাষ্ট্ৰীয় চলচ্চিত্ৰ বঁটা অনুষ্ঠানত শকুন্তলাই অসমীয়া ভাষাৰ শ্ৰেষ্ঠ ছবিৰ শিতানত ৰূপৰ পদক লাভ কৰে।
তথ্য উংস
শ্ৰেণী:অসমীয়া চলচ্চিত্ৰ শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:১৯৬০ দশকৰ অসমীয়া চলচ্চিত্ৰ
ৰেণুকা
ৰেণুকা মহাৰ (Reṇukā Mahar) হৈছে কৰ্ণাটক, মহাৰাষ্ট্ৰ আৰু দক্ষিণ ভাৰতৰ ৰাজ্য, তামিলনাডু, তেলেংগানা আৰু অন্ধ্ৰ প্ৰদেশত পূজা কৰা এগৰাকী হিন্দু দেৱী৷ তেওঁক ৰেণুগা মহাৰ আৰু ৰেণুমাতা মহাৰ নামেৰেও জনা যায়৷ প্ৰাচীন ৰেণুকা মহাৰ/য়েল্লাম্মা দেৱীৰ মন্দিৰ হৈছে কৰ্ণাটকৰ শক্তিপীঠসমূহৰ ভিতৰত অন্যতম, মহাৰ ৰেণুকাৰ মন্দিৰ মহাৰাষ্ট্ৰৰ মাহুৰত থকা শক্তিপীঠসমূহৰ ভিতৰত এটা৷
বিভিন্ন নাম
ৰেণুকা মহাৰ/ৰেণু মহাৰ বা য়েল্লাম্মা দেৱী মহাৰ বা একবিৰা বা এলাই আম্মা মহাৰ (মাৰাঠী: श्री. रेणुका महार/ येल्लुआई महार (Shree Renuka Mahar/ Yelluai Mahar), কন্নড়: ಶ್ರೀ ಯಲ್ಲಮ್ಮ ರೇಣುಕಾ, তামিল: ரேணு/Renukai amman/ரேணுகை அம்மன், তেলেগু : శ్రీ రేణుక/ ఎల్లమ్మ) -ক এগৰাকী হিন্দু দেৱী হিচাপে পূজা কৰা হয়। ইয়েল্লাম্মা কৰ্ণাটক, মহাৰাষ্ট্ৰ আৰু দক্ষিণ ভাৰতৰ ৰাজ্য তামিলনাডু, তেলেংগানা আৰু অন্ধ্ৰ প্ৰদেশৰ এগৰাকী পূজিত হিন্দু দেৱী। তেওঁক ভক্তসকলে “বিশ্বব্ৰহ্মাণ্ডৰ মাতৃ” (Mother of the Universe) বা “জগদম্বা” (Jagadamba) বুলি সন্মান কৰে।
প্ৰাৰম্ভিক জীৱন
ৰজা ৰেণু (ৰেণুকাৰ পিতৃ) এক যজ্ঞ কৰিছিল - এক ৰীতি যাক শান্তি আৰু সুস্বাস্থ্য বজাই ৰখাৰ বাবে কৰা হয়। তেওঁ সেই যজ্ঞৰ জুইৰ পৰা উদ্ভৱ হোৱা এগৰাকী কন্যা সন্তান লাভ কৰিছিল আৰু আশীৰ্বাদপ্ৰাপ্ত হৈছিল। ৰেণুকা এগৰাকী উজ্জ্বল আৰু সক্ৰিয় শিশু আছিল লগতে তেওঁ পিতৃ-মাতৃৰ আটাইতকৈ প্ৰিয় সন্তান হৈ পৰিছিল।
যেতিয়া তেওঁৰ বয়স আঠ বছৰ হৈছিল তেতিয়া ৰজা ৰেণুৰ গুৰু অগস্ত্যই পৰিপক্কতাত উপনীত হোৱাত তেওঁৰ কন্যা ৰেণুকাক জমদগ্নিৰ সৈতে বিয়া কৰাবলৈ পৰামৰ্শ দিছিল। জমদগ্নি আছিল ৰুচিক মুনি আৰু সত্যৱতীৰ পুত্ৰ৷ তেওঁ কঠোৰ তপস্যা কৰি দেৱতাসকলৰ পৰা আশীৰ্বাদ লাভ কৰিছিল। ৰেণুকা আৰু জমদগ্নি মুনি বেলাগাভি জিলাৰ বৰ্তমানৰ সৌন্দাট্টী অঞ্চলৰ ওচৰৰ ৰামশ্ৰুং পৰ্বতমালাত বাস কৰিছিল। ৰেণুকাই জমদগ্নি মুনিক বিভিন্ন ৰীতি-নীতি আৰু পূজা-পাতল কৰাত সকলো কামতে সহায় কৰিছিল আৰু লাহে লাহে তেওঁ জমদগ্নিৰ ঘনিষ্ঠ আৰু প্ৰিয় হৈ পৰিছিল। ৰেণুকাই ৰাতিপুৱা সোনকালে সাৰ পাই উঠি মালাপ্ৰভা নদীত সম্পূৰ্ণ মনোযোগ আৰু ভক্তিৰে গা ধুইছিল। তেওঁৰ ভক্তি ইমানেই শক্তিশালী আছিল যে, তেওঁ পানী ধৰি ৰাখিবলৈ এটা পাত্ৰ কেৱল বালিৰে তৈয়াৰ কৰিবলৈ সক্ষম হৈছিল৷ তেওঁ সেই পাত্ৰটো নদীৰ পাৰত ভৰ্তি কৰি, ওচৰত থকা এটা সাপক ৰছীৰ দৰে ব্যৱহাৰ কৰি ৰেণুকাই পাত্ৰটো মূৰত তুলি জমদগ্নিলৈ ৰীতি-নীতিৰ বাবে পাত্ৰটোত পানী আনিছিল৷ ৰেণুকাৰ আন এটি মন্দিৰ গাজীপুৰৰ জামানিয়াৰ ওচৰত অৱস্থিত। আন এটি মন্দিৰ তামিলনাডুৰ ভেল্লোৰৰ ওচৰত আছে (পদাইভিডু) য’ত দেৱী স্বয়ম্ভুৰ ৰূপত আছে৷
বাহ্যিক সংযোগ
শ্ৰেণী:হিন্দু কিংবদন্তি
চৰকাৰী চাৰু আৰু কাৰু কলা মহাবিদ্যালয়
চৰকাৰী চাৰু আৰু কাৰু কলা মহাবিদ্যালয় অসম সুকুমাৰ কলা বিষয়ক শিক্ষা প্ৰদান কৰা ভাৰতৰ উত্তৰ পূৰ্বাঞ্চলৰ প্ৰথমখন চৰকাৰী মহাবিদ্যালয়। মহাবিদ্যালয়খনে পাঁচ বছৰীয়া কলাৰ সংযুক্ত পাঠ্যক্ৰমৰ সমাপ্ত কৰি ‘বেচ্চেলৰ অৱ ফাইন আৰ্টচ’ ডিগ্ৰী প্ৰদান কৰে। শিল্পী জীৱেশ্বৰ বৰুৱায়ে এই মহাবিদ্যালয় স্থাপন কৰিছিল আৰু ই গুৱাহাটী বিশ্ববিদ্যালয়ৰ অন্তৰ্ভুক্ত।
ইতিহাস
জীৱেশ্বৰ বৰুৱাই পানবজাৰ বালিকা উচ্চতৰ মাধ্যমিক বিদ্যালয়ত চিত্ৰকলাৰ শিক্ষক হিচাপে কেৰিয়াৰ আৰম্ভ কৰে৷ সেই বিদ্যালয়তে তেওঁ এখন আৰ্ট স্কুল প্ৰতিষ্ঠা কৰে যদিও বিদ্যালয়খনক পূৰ্ণাংগ ৰূপ দিবলৈ সংগ্ৰাম কৰিবলগীয়া হয়৷
১৯৪৭ চনত বৰুৱাই পানবজাৰৰ ডন বস্কো বিদ্যালয়ত আৰ্ট স্কুলৰ প্ৰতিষ্ঠা কৰে৷ ১৯৪৮ চনৰ পৰা এই বিদ্যালয়ে অসম চৰকাৰৰ পৰা মাহেকীয়া পুঁজি লাভ কৰিবলৈ সক্ষম হয়৷ ১৯৫৯ চনৰ পৰা এই পুঁজিৰ বৃদ্ধি হয় আৰু লাখটকীয়াত অৱস্থিত ললিত কলা একাডেমীৰ সৈতে একেলগে মাহেকীয়া পুঁজিৰ নিয়মীয়াকৰণ হয়৷ এই ললিত কলা একাডেমীৰ ছেক্ৰেটেৰী হিচাপেও বৰুৱাই কাৰ্য্যনিৰ্বাহ কৰে৷ ১৯৫৮ চনত এই প্ৰতিষ্ঠানে পোনপ্ৰথমবাৰৰ বাবে দিল্লীত অনুষ্ঠিত ৰাষ্ট্ৰীয় প্ৰদৰ্শনীত অংশগ্ৰহণ কৰে৷ ইয়াৰ পিছত বৰুৱাৰ তত্বাবধানত ললিত কলা একাডেমীয়ে গুৱাহাটীতো চিত্ৰ প্ৰদৰ্শনি অনুষ্ঠিত কৰে৷
অৱস্থান
গুৱাহাটী মহানগৰৰ বশিষ্ঠৰ বশিষ্ঠাশ্ৰম দেৱালয় পথত মহাবিদ্যালয়খন অৱস্থিত। ৩৭ নং ৰাষ্ট্ৰীয় ঘাইপথৰ বশিষ্ঠ চাৰিআলি চ‘কৰ পৰা মহাবিদ্যালয়লৈ ২ কিঃমি, আই.এছ.বি.টি.ৰ পৰা ১০ কিঃমি আৰু গুৱাহাটী ৰেল ষ্টেচনৰ পৰা প্ৰায় ১৮ কিঃমিঃ। লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা মহাবিদ্যালয়ৰ দূৰত্ব প্ৰায় ৩০ কিঃমি।
পাঠ্যক্ৰম
মহাবিদ্যালয়খনে পাঁচ বছৰীয়া কলাৰ সংযুক্ত পাঠ্যক্ৰমৰ সমাপ্ত কৰি ‘বেচ্চেলৰ অৱ ফাইন আৰ্টচ’ ডিগ্ৰী দিয়ে। পাঠ্যক্ৰমৰ প্ৰথম দুবছৰ হৈছে প্ৰাৰম্ভিক পাঠ্যক্ৰম আৰু পিছৰ তিনিবছৰত নিম্ন উল্লেষিত যিকোনো এটা বিষয়ত বিশেষজ্ঞৰ প্ৰশিক্ষণ দিয়ে,
এই পাঠ্যক্ৰম সমূহ গুৱাহাটী বিশ্ববিদ্যালয়ৰ অন্তৰ্ভুক্ত।
তথ্য উৎস
শ্ৰেণী:অসমৰ মহাবিদ্যালয়সমূহ
বেল
বেল (Wood apple, Bael, বৈজ্ঞানিক নাম: Aegle Marmetos) এবিধ ফল। বঙালী আৰু হিন্দী ভাষাতো এই ফলবিধক বেল বুলিয়ে কয়। সংস্কৃত ভাষাত বিল্ব বুলি কোৱা হয়। এবিধ পুষ্টিকৰ ফল। হিন্দু ধৰ্মী লোকসকলে পূজা-অৰ্চনাত বেল গছৰ পাত ব্যৱহাৰ কৰে।
খাদ্যপ্ৰাণ
প্ৰতি ১০০ গ্ৰামৰ খাদ্যগুণ:<ref name="গ্ৰন্থ ১"
তথ্য সংগ্ৰহ
শ্ৰেণী:বৃক্ষ শ্ৰেণী:ফল
মাণিক চন্দ্ৰ বৰুৱা
মাণিক চন্দ্ৰ বৰুৱা (৮ ছেপ্টেম্বৰ ১৮৫১ – ৭ ছেপ্টেম্বৰ ১৯১৫) অসমৰ এজন সমাজ সেৱক, শিক্ষা সংগঠক আৰু ব্যৱসায়ী। নগাঁৱৰ জন্মলাভ কৰা বৰুৱাই "বৰুৱা ফুকন ব্ৰাদাৰ্ছ কোম্পানী"ৰ দ্বাৰা ব্যৱসায়ৰ ক্ষেত্ৰত প্ৰতিষ্ঠিত হৈ পৰিছিল। পাছলৈ তেওঁ সমাজ সেৱক আৰু শিক্ষা সংগঠক হিচাপে জনাজাত হৈ পৰে। সাদিনীয়া দ্বিভাষিক বাৰ্তালোচনী "আসাম নিউজ"ৰ তেওঁ গুৰি ধৰিছিল। ব্ৰিটিছ চৰকাৰে দুবাৰকৈ যচা 'ৰাই বাহাদুৰ' উপাধি তেওঁ প্ৰত্যাখান কৰিছিল। অসমৰ প্ৰথম উচ্চ শিক্ষাৰ শিক্ষানুষ্ঠান কটন মহাবিদ্যালয়, প্ৰথম আইন মহাবিদ্যালয় আৰ্ল ল কলেজ আদি স্থাপনৰ বাবে তেওঁ অৱদান স্মৰণ কৰা হয়।
জন্ম আৰু শিক্ষা
১৮৫১ চনৰ ৮ ছেপ্টেম্বৰত মাণিক চন্দ্ৰ বৰুৱাৰ জন্ম হয়। তেওঁৰ দেউতাক হবিৰাম বৰুৱা নগাঁও জিলাৰ খাগৰিজানৰ চিৰস্তাদাৰ আছিল। মাণিক চন্দ্ৰ বৰুৱা তিনিজন ল'ৰাৰ কনিষ্ঠতম আছিল। মাণিক চন্দ্ৰৰ দহ বছৰ বয়সতে মাকৰ মৃত্যু হয় আৰু দেউতাকে পুনৰ বিবাহ কৰে।
মাণিক চন্দ্ৰ বৰুৱাই ১৮৬৮ চনত গুৱাহাটী চেমিনাৰী স্কুলৰ (এতিয়াৰ কটন কলেজিয়েট বিদ্যালয়) পৰা এণ্টেন্স পৰীক্ষাত উত্তীৰ্ণ হয়। তাৰ পাছত তাৰ পৰাই আই এ ঊত্তীৰ্ণ হয়। মেধাবী ছাত্ৰ হিচাপে জলপানি লাভ কৰি তেওঁ বন্ধু জগন্নাথ বৰুৱাৰ লগত কলকাতাৰ প্ৰেচিডেন্সী কলেজত বি এ বৰ্ষত নাম লগায়। কিন্তু কলকাতাৰ বতৰে তেওঁৰ স্বাস্থ্যক নুসুজাত তেওঁ পাটনা কলেজলৈ (স্থাপিত.১৮৬৩) বদলি হৈ যায়। ১৮৭২ চনত দেউতাকৰ স্বাস্থ্যৰ অৱনতি ঘটাত তেওঁ ঘৰলৈ ঘূৰি আহে। ইয়াৰ পাছতে দেউতাকৰ মৃত্যু হয় আৰু মাণিক চন্দ্ৰৰ পঢ়া আধৰুৱা হৈ ৰয়। চিফ কমিচনাৰ কীটিঙে মাণিক চন্দ্ৰ আৰু বি এ ঊত্তীৰ্ণ হৈ অহা জগন্নাথ বৰুৱা দুয়োকে ডেপুটী কলেক্টৰৰ পদ যাচে কিন্তু তেওঁলোকে গ্ৰহণ নকৰিলে।
ব্যৱসায়
মাণিকচন্দ্ৰ বৰুৱাই ব্যৱসায়ৰ প্ৰাথমিক কামবোৰ শিকিবলৈ গুৱাহাটীত পৰিবহণৰ কোম্পানী এটাত যোগদান কৰে। কিছুদিনৰ পাছত সেই কাম এৰি তেওঁ ব্ৰিটিছ চাহ খেতিয়ক বেইনব্ৰিজৰ লগত ব্যৱসায়ত নামে। বেইনব্ৰিজে কামৰ পৰা অৱসৰ লোৱাৰ পাছত তেওঁ জয়নাথ বৰদলৈৰ লগত চাহৰ ব্যৱসায় কৰিবলৈ লয়। ১৮৮০ চনমানত আনন্দৰাম ঢেকিয়াল ফুকনৰ পুত্ৰ অন্নদাৰাম ঢেকিয়াল ফুকনৰ লগত মিলি তেওঁ "বৰুৱা ফুকন ব্ৰাদাৰ্ছ কোম্পানী" খোলে। উল্লেখযোগ্য যে স্বদেশী মানুহে অসমত প্ৰতিষ্ঠা কৰা এইটোৱেই প্ৰথম কোম্পানী। চাহ আৰু কাঠৰ ব্যৱসায়ত তেওঁলোকে প্ৰচুৰ লাভৰ মুখ দেখে। এই কোম্পানীয়ে আসাম বেংগল ৰেলৱেৰ বাবে সকলো শ্লিপাৰৰ যোগান ধৰিছিল। ১৮৮১ চনত তেওঁ হাকিম লক্ষ্মীলাল বৰুৱাৰ জী শৰৎ কুমাৰীৰ লগত বিবাহপাশত আবদ্ধ হয়।
অন্নদাৰাম ঢেকিয়াল ফুকনৰ মৃত্যুৰ পাছত মণিকচন্দ্ৰই কোম্পানীৰ কাম অকলে চম্ভালি লয়। কিন্তু তেওঁৰ ব্যৱসায় লাহে লাহে পৰি আহে। বৰুৱাই পাণবজাৰ ইন্‌লেণ্ড ফ্লটিলা কোম্পানীৰ এজেণ্ট হিচাপে যোগদান কৰে। সেই সময়তে তেওঁৰ কোম্পানীৰ চাহ কঢ়িওৱা জাহাজ এখন দুৰ্ঘটনা হৈ ব্ৰহ্মপুত্ৰত ডুবি যায়। ভায়েক ফটিক চন্দ্ৰৰ অকাল মৃত্যুৱেও তেওঁক শোকত পেলায়। ১৮৮৭ চনত তেওঁ মুকলি কৰা "গুৱাহাটী আইচ কোম্পানী"ও সোনকালেই লোকচানৰ বাবে বন্ধ কৰিবলগীয়া হয়। ইয়াৰ পাছত তেওঁ কাঠৰ ব্যৱসায়ত মনোনিবেশ কৰে। কিন্তু গাৰো পাহাৰ আৰু গোৱালপাৰাত ক'লা জ্বৰে মহামাৰীৰ ৰূপ লোৱাত এই কামো সংকটত পৰে। মাণিকচন্দ্ৰৰ সম্পৰ্কীয় ভায়েক আৰু মনেজাৰ ভোলানাথ বৰুৱাই তেওঁৰ লগত সম্পৰ্ক ত্যাগ কৰি কলিকতালৈ লৈ নিজাববীয়া ব্যৱসায় আৰম্ভ কৰে।
এই সময়ছোৱাত মাণিক চন্দ্ৰ বৰুৱাই চাহ বাগিছাকে ধৰি প্ৰায়বোৰ সম্পত্তি বিক্ৰী কৰিবলগীয়া হয়। ১৮৮৪ চনত তেওঁ অসম চৰকাৰৰ অনাৰেৰী মেজিষ্ট্ৰেটৰ পদ লাভ কৰে।
সামাজিক-ৰাজনৈতিক অৱদান
১৮৭২ চনত মাণিক চন্দ্ৰ বৰুৱা আৰু জগন্নথ বৰুৱাই কলিকতাত নৱনিযুক্ত গৱৰ্ণৰ জেনেৰেল লৰ্ড নৰ্থব্ৰুকক লগ ধৰি অসমীয়া ছাত্ৰ সাহিত্য সভাৰ তৰফৰ পৰা অভিনন্দন পত্ৰ যাচে আৰু আন ৰাজ্যৰ দৰে অসমৰ উন্নয়নৰ বাবে ৰে'ল পৰিবহণৰ সম্প্ৰসাৰণৰ বাবে অনুৰোধ জনায়। অৱশ্যে লৰ্ড নৰ্থব্ৰুকে অসম ভ্ৰমণৰ পাছত এই অনুৰোধ খাৰিজ কৰে।
১৯০৩ চনত মাণিক চন্দ্ৰ বৰুৱা আৰু জগন্নাথ বৰুৱাৰ প্ৰচেষ্টাত "অসম এছোচিয়েচন"ৰ জন্ম হয়। তেওঁ ১৮৮৩ চনত গুৱাহাটী মিউনিচিপেল ব'ৰ্ডৰ সদস্য আৰু ১৮৮৪ চনত ব'ৰ্ডৰ ভাইচ চেয়াৰমেন হিচাপে নিৰ্বাচিত হয়। এনে পদলৈ নিৰ্বাচিত হোৱা তেওঁ প্ৰথম অসমীয়া। তেওঁৰ প্ৰচেষ্টাতে চাপৰমুখ, শিলঘাট ৰেলপথ নিৰ্মাণ হয়। ১৯০৮ চনত অসমৰ লোকেন ব'ৰ্ডসমূহৰ পৰা নিৰ্বাচিত হৈ পোন প্ৰথমবাৰৰ বাবে অসম বিধান পৰিষদৰ সদস্যপদ লাভ কৰে। ১৯০৯ চনৰ ২২ ফেব্ৰুৱাৰীৰ পৰা মৃত্যু পৰ্যন্ত তেওঁ এই পদত কাৰ্যনিৰ্বাহ কৰে। চৰকাৰে তেওঁক শিক্ষা সভা, মহিলা শিক্ষা সমিতি, কেন্দ্ৰীয় পাঠ্যপুথি সমিতি আদিৰ সদস্য পদত নিযুক্ত কৰিছিল।
১৮৯৬ চনত ছাৰ হেনৰী ষ্টেডমেন কটন অসমৰ চীফ কমিচনাৰ হিচাপে নিযুক্ত হয়। অসমত এখন মহাবিদ্যালয় স্থাপনৰ বাবে মাণিক চন্দ্ৰ বৰুৱাই তেওঁলৈ আবেদন জনায় আৰু সেই মৰ্মে ১৮৯৯ চনত তেওঁ এখন মহাবিদ্যালয় স্থাপনৰ সিদ্ধান্ত ঘোষণা কৰে। সেই মতে ১৯০১ চনৰ ২৭ মে'ত কটন মহাবিদ্যালয় স্থাপিত হয়। ১৯১২ চনত মাণিক চন্দ্ৰ বৰুৱাই তেতিয়াৰ চীফ কমিচনাৰ ছাৰ আৰ্চডেল আৰ্লক অসমত এখন আইন মহাবিদ্যালয় পাৰিবলৈ আবেদন জনায়। এই প্ৰচেষ্টাতে ১৯১৪ চনত আৰ্ল ল কলেজৰ আৰম্ভণি হয়। লৰ্ড কাৰ্জনৰ অসমলৈ আহোঁতে আদৰণি জনোৱাৰ বাবে তোলাৰ ৰাহি ধনৰে মাণিক চন্দ্ৰ বৰুৱাই গুৱাহাটীত কাৰ্জন হল (এতিয়া নবীন চন্দ্ৰ বৰদলৈ প্ৰেক্ষাগৃহ) স্থাপন কৰে।
মৃত্যু
১৯১৫ চনৰ ৭ ছেপ্টম্বৰত মাণিক চন্দ্ৰ বৰুৱাৰ মৃত্যু হয়। কটন কলেজৰ প্ৰশাসনিক ভৱন, এখন বিদ্যালয়, এটা পথ আৰু নানা অনুষ্ঠান-প্ৰতিষ্ঠান তেওঁৰ নামেৰে নামকৰণ কৰা হয়।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমৰ সমাজকৰ্মী
ৰে'ম্ব্ৰেণ্ট
ৰে'ম্ব্ৰেণ্ট হাৰ্মেচুন ভন ৰে'ইন  (১৫ জুলাই ১৬০৬ – ৪ অক্টোবৰ ১৬৬৯) এজন ডাচ্চ চিত্ৰকৰ আৰু নক্সাকাৰ (etcher) আছিল। তেওঁক সাধাৰণতে ইউৰোপীয় কলাৰ অন্যতম মহান আৰু ডাচ্চ ইতিহাসৰ সবাতোকৈ গুৰুত্বপূৰ্ণ চিত্ৰকৰ আৰু প্ৰিণ্টমে'কাৰ হিচাপে গণ্য কৰা হয়। কলা জগতকৈ তেওঁৰ অৱদানসমূহ এনে এক অৰ্থনৈতিক আৰু সাংস্কৃতিক কৃতিত্বৰ সময়ত আহিছিল যাক ইতিহাসবিদসকলে ডাচ্চ সোণালী যুগ বোলে। ডাচ্চ সোণালী যুগ চিত্ৰকলা সমগ্ৰ ইউৰোপত প্ৰচলিত বেৰ'ক শৈলীতকৈ বহু পৃথক হ'লেও জনপ্ৰিয় আছিল আৰু ই চিত্ৰকলাত ন ন শ্ৰেণীৰ সৃষ্টি কৰে।
যুৱকালত এজন পৰ্ট্ৰেইট চিত্ৰকাৰ হিচাপে সফলতা লভিলেও ৰে'ম্ব্ৰেণ্টৰ শেষ জীৱন শোক আৰু ধনৰ অভাৱেৰে জৰ্জড়িত আছিল। তথাপিও তেওঁৰ চিত্ৰ আৰু নক্সাসমূহৰ জনপ্ৰিয়তাই শিল্পী ৰূপে তেওঁৰ সন্মান অক্ষত ৰাখিছিল। বিছ বছৰ জুৰি তেওঁ বহু কেইজন ডাচ্চ চিত্ৰকাৰক শিক্ষা প্ৰদান কৰিছিল। ৰে'ম্ব্ৰেণ্টৰ সৰ্বোত্তম সৃষ্টিশীল সফলতাসমূহ আছিল তেওঁৰ সমসাময়িকসকলৰ প্ৰতিকৃতি, আত্ম-প্ৰতিকৃতি আৰু বাইবেলৰ ঘটনাৱলীৰ অংকন। তেওঁৰ আত্ম-প্ৰতিকৃতিসমূহে এক অসাধাৰণ আৰু আপোন জীৱনীৰ ৰূপ দাঙি ধৰে য'ত শিল্পীজনে কোনো গৌৰৱ নোহোৱাকৈ সততাৰে নিজকে পৰ্যবেক্ষণ কৰিছিল।
তেওঁৰ চিত্ৰ আৰু প্ৰিণ্টসমূহত তেওঁ দ্ৰুপদী আইক'ন'গ্ৰাফীৰ জ্ঞানৰ সাক্ষৰ পোৱা যায়। এইবোৰ তেওঁ নিজৰ অভিজ্ঞতাৰ প্ৰয়োজনীতা পূৰাবলৈ সালসলনি কৰিছিল। যেনে বাইবেলৰ এটা দৃশ্য অংকনৰ ক্ষেত্ৰত নিৰ্দিষ্ট পাঠ্য সম্পৰ্কে তেওঁৰ জ্ঞান, দ্ৰুপদী ৰচনাৰ সমীভৱন আৰু আম্‌ষ্টাৰডামৰ ইহুদী জনতাৰ পৰ্যবেক্ষণ ব্যৱহাৰ হৈছিল। মানুহৰ অৱস্থাৰ প্ৰতি তেওঁৰ সহানুভূতিৰ বাবে তেওঁক "সভ্যতাৰ এজন অন্যতম মহান অগ্ৰদূত" বোলা হয়।
বাহ্যিক সংযোগ
শ্ৰেণী:নেডাৰলেণ্ডৰ ব্যক্তি শ্ৰেণী:চিত্ৰশিল্পী
বি. ভি. নাগৰত্না
'''বি. ভি. নাগৰত্না''' (B. V. Nagarathna, জন্ম: ৩০ অক্টোবৰ ১৯৬২) এগৰাকী ভাৰতীয় ন্যায়াধীশ। তেওঁ বৰ্তমান ভাৰতৰ উচ্চতম ন্যায়ালয়ৰ ন্যায়াধীশ। তেওঁ ২০০৮ চনৰ পৰা ২০২১ চনলৈ কৰ্ণাটক উচ্চ ন্যায়ালয়ৰ ন্যায়াধীশ হিচাপে কাৰ্যনিৰ্বাহ কৰিছিল। জ্যেষ্ঠতাৰ আধাৰত তেওঁ ২০২৭ চনত ভাৰতৰ মুখ্য ন্যায়াধীশ হিচাপে পদভাৰ লাভ কৰা সম্ভাৱনা আছে আৰু ইয়াৰ ফলত তেওঁ ভাৰতৰ প্ৰথম মহিলা মুখ্য ন্যায়াধীশ হিচাপে পৰিগণিত হ'ব। তেওঁ ভাৰতৰ প্ৰাক্তন মুখ্য ন্যায়াধীশ ই. এছ. ভেংকটৰামাইয়াৰ কন্যা। ২০০৯ চনত প্ৰতিবাদকাৰী অধিবক্তাৰ এটা দলে কৰ্ণাটক উচ্চ ন্যায়ালয়চৌহদৰ ভিতৰত বলপূৰ্বক আটক কৰাৰ পিছত তেওঁ ৰাইজৰ দৃষ্টি আকৰ্ষণ কৰিছিল। তেওঁ কৰ্ণাটকত বাণিজ্যিক আৰু সাংবিধানিক আইন সম্পৰ্কীয় কেইবাটাও গুৰুত্বপূৰ্ণ ৰায় প্ৰদান কৰিছে।
প্ৰাৰম্ভিক জীৱন আৰু শিক্ষা
১৯৬২ চনৰ ৩০ অক্টোবৰ তাৰিখে কৰ্ণাটকৰ মাণ্ড্য জিলাৰ পাণ্ডৱপুৰত বি. ভি. নাগৰত্নাৰ জন্ম হৈছিল। তেওঁৰ পিতৃ ই. এছ. ভেংকটৰামাইয়া ভাৰতৰ ১৯তম মুখ্য ন্যায়াধীশ আছিল। তেওঁ ১৯৮৯ চনৰ ১৯ জুনত এই পদত অধিষ্ঠিত হৈছিল আৰু ১৯৮৯ চনৰ ১৭ ডিচেম্বৰত অৱসৰ লৈকে সেৱা আগবঢ়াইছিল।
তেওঁ দিল্লী বিশ্ববিদ্যালয়ৰ আইন অনুষদৰ চৌহদ আইন কেন্দ্ৰত আইন অধ্যয়ন কৰিছিল।
কৰ্মজীৱন
তেওঁ ১৯৮৭ চনত কৰ্ণাটকৰ বাৰ কাউন্সিলত অন্তৰ্ভুক্ত হৈছিল। ২০০৮ চনত কৰ্ণাটক উচ্চ ন্যায়ালয়ৰ অতিৰিক্ত ন্যায়াধীশ হিচাপে নিযুক্ত হোৱাৰ আগতে তেওঁ বেংগালুৰুত সাংবিধানিক আৰু বাণিজ্যিক আইনৰ অনুশীলন কৰিছিল। ২০১০ চনৰ ১৭ ফেব্ৰুৱাৰী তাৰিখে তেওঁক কৰ্ণাটক উচ্চ ন্যায়ালয়ত স্থায়ী ন্যায়াধীশ হিচাপে নিযুক্তি দিয়া হয়।
২০২০ চনৰ মে মাহত বি. ভি. নাগৰত্নাক ভাৰতৰ উচ্চতম ন্যায়ালয়ত নিযুক্তিৰ বাবে বিবেচনা কৰা বুলি জনা গৈছিল। কেইবাজনো ভাষ্যকাৰে উল্লেখ কৰিছিল যে ই তেওঁক ভাৰতীয় উচ্চতম ন্যায়ালয়ৰ প্ৰথম মহিলা মুখ্য ন্যায়াধীশ হ'বলৈ যোগ্য কৰি তুলিব।
২০২১ চনৰ ২৬ আগষ্ট তাৰিখে তেওঁ ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্তি লাভ কৰে আৰু ৩১ আগষ্ট তাৰিখে তেওঁ শপত গ্ৰহণ কৰে। তেওঁ ২০২৭ চনত ভাৰতৰ প্ৰথম মহিলা মুখ্য ন্যায়াধীশ হোৱাৰ শাৰীত আছে।
সংবেদনশীল বাতৰি
২০১২ চনত আন এগৰাকী ন্যায়াধীশৰ সৈতে তেওঁ ভাৰত চৰকাৰক ভুৱা বাতৰিৰ উত্থানৰ কথা উল্লেখ কৰি ভাৰতত সম্প্ৰচাৰ মাধ্যম নিয়ন্ত্ৰণ কৰাৰ সম্ভাৱনা পৰীক্ষা কৰিবলৈ নিৰ্দেশ দিছিল। এক সন্মত মতামতত তেওঁ সম্প্ৰচাৰ মাধ্যমৰ ওপৰত চৰকাৰী নিয়ন্ত্ৰণৰ অনুমতি দিয়াৰ বিপদাশংকাৰ বিৰুদ্ধে সতৰ্ক কৰি দিছিল আৰু এক বিধিবদ্ধ পৰিকাঠামোৰ বাবে আহ্বান জনাইছিল যি সম্প্ৰচাৰ উদ্যোগৰ দ্বাৰা স্ব-নিয়ন্ত্ৰণৰ অনুমতি প্ৰদান কৰিব।
বাহন কৰ
২০১৬ চনত তেওঁ আন এগৰাকী ন্যায়াধীশৰ সৈতে ৰায় দিছিল যে কৰ্ণাটক চৰকাৰে কৰ্ণাটকত তেওঁলোকৰ বাহন ব্যৱহাৰ কৰাৰ বাবে ৰাজ্যৰ বাহিৰত ক্ৰয় কৰা বাহনৰ মালিকসকলক "জীৱনজোৰা কৰ" পৰিশোধ কৰাৰ নীতি অসাংবিধানিক।
মন্দিৰৰ অ-বাণিজ্যিক স্থিতি
২০১৯ চনত আন দুগৰাকী ন্যায়াধীশৰ সৈতে তেওঁ ৰায় দিছিল যে মন্দিৰসমূহ বাণিজ্যিক প্ৰতিষ্ঠান নহয় আৰু সেই অনুসৰি গ্ৰেচুইটি পৰিশোধ সম্পৰ্কীয় শ্ৰম আইনৰ ব্যৱস্থা মন্দিৰৰ কৰ্মচাৰীসকলৰ ক্ষেত্ৰত প্ৰযোজ্য নহয়।
ব্যক্তিগত প্ৰতিষ্ঠানৰ স্বায়ত্তশাসন
২০২০ চনৰ ১৫ ছেপ্টেম্বৰত তেওঁ আৰু আন এগৰাকী ন্যায়াধীশে কৰ্ণাটকৰ ৰাজহুৱা আৰু বেচৰকাৰী খণ্ডৰ মহাবিদ্যালয়ত নামভৰ্তিৰ মানদণ্ড নিশ্চিত কৰাৰ বাবে এক প্ৰতিদ্বন্দ্বিতাপূৰ্ণ চৰকাৰী নীতি বজাই ৰাখিছিল। ভাৰতত ক'ভিড-১৯ মহামাৰীৰ বাবে চৰকাৰে ব্যক্তিগত প্ৰতিষ্ঠানসমূহৰ স্বায়ত্তশাসন সীমিত কৰাৰ কাৰণ হিচাপে উল্লেখ কৰিছিল।
অধিবক্তাৰ দ্বাৰা আটক
২০০৯ চনত তেওঁ আৰু আন এগৰাকী ন্যায়াধীশ ভেঙ্কট গোপাল গৌড়াক কৰ্ণাটক উচ্চ ন্যায়ালয়ৰ তদানীন্তন মুখ্য ন্যায়াধীশ পি.ডি. দিনাকৰণৰ সৈতে কৰ্ণাটক উচ্চ ন্যায়ালয়ৰ প্ৰতিবাদকাৰী অধিবক্তাৰ এটা দলে বেআইনীভাৱে আটক কৰিছিল। পি. ডি. দিনাকৰণৰ বিৰুদ্ধে দুৰ্নীতিৰ অভিযোগৰ পিছত প্ৰতিবাদ কৰি থকা অধিবক্তা সংগঠনৰ দ্বাৰা আদালত বৰ্জনৰ ঘোষণাৰ পিছত এই ঘটনাটো সংঘটিত হৈছিল। তেওঁলোকক পিছত প্ৰতিবাদকাৰী উকীলসকলে মুকলি কৰি দিছিল। ঘটনাটোৰ পিছত নাগৰত্নায়ে ৰাজহুৱা ভাৱে এক বিবৃতি দি কয়, "আমাক এনেদৰে ভয় খুৱাব নোৱাৰি। আমি সংবিধানৰ শপত গ্ৰহণ কৰিছো।"
মহামাৰী সময়ত শিক্ষাৰ স্থিতি
তেওঁ কৰ্ণাটক চৰকাৰৰ ক'ভিড প্ৰভাৱিত এলেকাবোৰত মধ্যাহ্ন ভোজন বন্ধ কৰাৰ প্ৰস্তাৱ নাকচ কৰা বিচাৰপীঠৰ অংশ আছিল। বিচাৰপীঠে চৰকাৰক ডিজিটেল বিভাজন দূৰ কৰিবলৈ আৰু শিশুসকলে অনলাইন শ্ৰেণীত প্ৰৱেশাধিকাৰ নিশ্চিত কৰিবলৈ মান্তি কৰাইছিল। লগতে বিচাৰপীঠে শিক্ষক আৰু কৰ্মচাৰীসকলক ফ্ৰণ্টলাইন কৰ্মী হিচাপে গণ্য কৰিবলৈ নিৰ্দেশ দিছিল।
তথ্য উৎস
শ্ৰেণী:ভাৰতৰ ব্যক্তি শ্ৰেণী:ভাৰতৰ ন্যায়াধীশ
ছুনামি
ছুনামি (Tsunami)এটা জাপানী শব্দ। ছু (Tsu) মানে বন্দৰ আৰু নামি (nami) মানে ঢৌ। ছুনামিৰ অৰ্থ হ'ল সাগৰৰ বিশাল ঢৌ। বিশেষ কেইটামান কাৰণত সমুদ্ৰ-তৰংগ যেতিয়া উপকূলভাগত আছাৰ খাই পৰি মহাতংৰগলৈ ৰূপান্তৰিত হয়,তাকে ছুনামি কোৱা হয়। ছুনামি হ'ল প্ৰবল জলোচ্ছ্বাস। সকলো ছুনামি ভয়াবহ নহয়। সমুদ্ৰ গৰ্ভত হোৱা ভূমিকম্প,নিমজ্জিত আগ্নেয়গিৰিৰ আকস্মিক উদগীৰণ,ভূমিস্খলন আদি কাৰণত সাধাৰণতে ছুনামিৰ সৃষ্টি হয়।<ref name="গ্ৰন্থ ১"
ইতিহাস
২০০৪ চনৰ ২৬ ডিছেম্বৰ মাহত বিশ্বই এটা ভয়াবহ প্ৰাকৃতিক বিপৰ্যয়ৰ সন্মুখীন হয়। ভাৰত মহাসাগৰৰ উপকূলবৰ্তী অঞ্চলত প্ৰথমতে আহিল ৮.৯ ৰিখটাৰ স্কেলৰ ভূমিকম্প। ইণ্ডোনেছিয়াৰ (সুমাত্ৰা) উত্তৰত অভিকেন্দ্ৰ থকা এই ভূমিকম্পটো আৰু তাৰ পাছতে অহা ছুনামিয়ে ইণ্ডোনেছিয়া,মালয়েছিয়া,থাইলেণ্ড,ম্যানমাৰ,ভাৰত,শ্ৰীলংকা আৰু মালদ্বীপক বিধ্বস্ত কৰি পেলায়। ভূমিকম্পৰ বাবেই সাগৰত প্ৰবল ছুনামিৰ সৃষ্টি হয়।
সৃষ্টিৰ কাৰণ
সমুদ্ৰতলত সৃষ্টি হোৱা প্ৰবল ভূমিকম্পই ২০০৪ চনৰ ২৬ ডিচেম্বৰৰ ছুনামিৰ মূল কাৰণ। সমুদ্ৰগৰ্ভত থকা এখন ভূতাত্ত্বিক প্লেট - ইণ্ডিয়া প্লেটৰ লগত আৰু আন এখন প্লেট বাৰ্মা প্লেটৰ সংঘৰ্ষ হোৱাৰ ফলত এই ভূমিকম্পটোৰ সৃষ্টি হৈছিল। ইয়াৰ ফলত ইণ্ডিয়া প্লেটখন বাৰ্মা প্লেটৰ কিছু তললৈ সোমাই গ'ল। সমুদ্ৰপৃষ্ঠৰ পানী উলম্বভাৱে ওপৰলৈ উঠি যোৱাৰ ফলত ছুনামিৰ সৃষ্টি হ'ল। মাজসমুদ্ৰত যি ছুনামিৰ বা প্ৰবল জলোচ্ছ্বাস সৃষ্টি হ'ল,সি অতি বেগেৰে (ঘণ্টাত ৮০০-১০০০ কিল'মিটাৰ বেগত) উপকূলৰ ফালে ধাবিত হৈ আহিল। সমুদ্ৰৰ মাজত কিন্তু তৰংগবোৰৰ দৈৰ্ঘ্য বেছি নাছিল। আনকি ঢৌবোৰৰ উচ্চতাও মাত্ৰ কেইফুটমানহে আছিল। কিন্তু উপকূলত আহি খুন্দা মৰাৰ সময়ত সেই একেবোৰ ঢৌৰে উচ্চতা হ'লগৈ ২০ ৰপৰা ৫৩ ফুট পৰ্যন্ত। ইয়াৰ কাৰণ হ'ল - উপকূলৰ ফালে সমুদ্ৰৰ গভীৰতা কমি অহাৰ ফলত ছুনামিৰ বেগ কিছু কমি আহে আৰু ঢৌৰ উচ্চতা বাঢ়ি যায়।
ক্ষতিগ্ৰস্ত অঞ্চল
প্ৰায়বোৰ ছুনামি কোনো ক্ষতি নকৰাকৈ সাগৰৰ বুকুত ঢৌ তুলি তাতে মাৰ যায়। "জিঅ'ফিজিকেল ডাটা ছেণ্টাৰ"ৰ তথ্য অনুসৰি ১৯৮০ চনৰপৰা ১৯৯৯ চনৰ ভিতৰত পৃথিৱীত যি ৯৭০ তা ছুনামিৰ সৃষ্টি হৈছিল,তাৰ ৮৪২ টাই নিৰীহ আছিল। বাকীকেইটা কিছু ক্ষতিকাৰক হ'লেও সিমান ভয়াবহ নাছিল। আন এটা হিচাপ অনুযায়ী ১৭৮২ চনৰপৰা ১৯৬৪ চনৰ ভিতৰত সৃষ্টি হোৱা প্ৰলয়ংকাৰী ছুনামিৰ সংখ্যা ২৩। এইবোৰে চীন,জাপান,জাভা,পেৰু,চিলি,ইণ্ডোনেছিয়া,আমেৰিকা যুক্তৰাষ্ট্ৰ আদি দেশত ধ্বংস কাৰ্য ঘটাইছিল আৰু বিভিন্ন ঠাইত একোবাৰত ১,২০০ৰ পৰা ৪,০০০ পৰ্যন্ত লোকৰ মৃত্যু হৈছিল। ২৬ ডিছেম্বৰৰ এই ছুনামিৰ ফলত সৃষ্টি হোৱা জলোচ্ছ্বাসে ১১খন দেশৰ অভাৱনীয় ক্ষতি কৰে। এই ১১খন দেশত চৰকাৰী হিচাপমতে মৃত্যু হোৱা লোকৰ সংখ্যা আছিল ১,৬৫,০০০ জন। ইয়াৰ ভিতৰত ইণ্ডোনেছিয়াত মৃতকৰ সংখ্যা সৰ্বাধিক,৮০ হাজাৰ জন। শ্ৰীলংকাত ৩০ হাজাৰ,ভাৰতৰ তামিলনাডু,পণ্ডিচেৰী,অন্ধ্ৰপ্ৰদেশ আৰু কেৰালাত মুঠ মৃতকৰ সংখ্যা ১৫,০০০ জন। আন্দামানত ৭,০০০ জন। ম্যানমাৰ,মালয়েচিয়া,থাইলেণ্ড,মালদ্বীপ আদিতো বহু লোকৰ মৃত্যু হয়। বহুলোকৰ সন্ধানেই পোৱা নগল।
ধ্বংসলীলা
ভাৰতৰ যি সাতখন ৰাজ্যত ছুনামিয়ে ধ্বংসলীলা চলালে সেইকেইখন হ'ল - উৰিষ্যা,পশ্চিমবংগ,অন্ধ্ৰপ্ৰদেশ,তামিলনাডু,পণ্ডিচেৰী,কেৰালা আৰু আন্দামান-নিকোবৰ দ্বীপপুঞ্জ। তাৰ ভিতৰত তামিলনাডু আৰু আন্দামান-নিকোবৰতে ক্ষয়-ক্ষতি সৰ্বাধিক।
বাহ্যিক সংযোগ
শ্ৰেণী:ভূগোল শ্ৰেণী:প্ৰাকৃতিক দুৰ্যোগ